pythainlp/thai-wiki-dataset-v4 huggingface dataset:
กองทัพเรือจักรวรรดิญี่ปุ่น

กองทัพเรือจักรวรรดิญี่ปุ่น (IJN) (คีวจิไต: ชินจิไต: "" หรือ "นิปปง ไคงุง") เป็นกองทัพเรือแห่งจักรวรรดิญี่ปุ่นตั้งแต่ปี ค.ศ. 1869 จนถึง ค.ศ. 1947 เมื่อถูกยุบตามรัฐธรรมนูญแห่งประเทศญี่ปุ่นที่จะสละการใช้กองกำลังเป็นวิธีของการยุติข้อขัดแย้งระหว่างประเทศ กองกำลังป้องกันตนเองทางทะเลแห่งญี่ปุ่น (JMSDF) จึงได้มีการจัดตั้งหลังจากการสลายของ IJN
ในปี ค.ศ. 1920 กองทัพเรือจักรวรรดิญี่ปุ่นมีขนาดใหญ่เป็นอันดับสามในโลก รองก็เพียงแต่กองทัพเรือสหราชอาณาจักรและกองทัพเรือสหรัฐอเมริกา กองทัพเรือได้รับการสนับสนุนจากกองการบินทหารเรือมหาจักรวรรดิญี่ปุ่นสำหรับอากาศยานและปฏิบัติการโจมตีทางอากาศจากกองเรือ กองทัพเรือจักรวรรดิญี่ปุ่นเป็นคู่ต่อสู้หลักของฝ่ายสัมพันธมิตรในสงครามมหาสมุทรแปซิฟิก
ต้นกำเนิดของกองทัพเรือญี่ปุ่นสามารถสืบย้อนไปถึงตอนต้นของการเชื่อมความสัมพันธ์ระหว่างประเทศในทวีปเอเชีย เริ่มต้นในตอนต้นของยุคกลางและไปถึงจุดสูงสุดในช่วงคริสต์ศตวรรษที่ 16–17 ในช่วงเวลาของการแลกเปลี่ยนวัฒนธรรมกับมหาอำนาจในทวีปยุโรปในระหว่างยุคแห่งการสำรวจ ผ่านไปสองศตวรรษแห่งความซบเซาระหว่างนโยบายสันโดษภายในใต้โชกุนแห่งยุคเอะโดะ กองทัพเรือญี่ปุ่นถูกเปรียบเทียบกับเมื่อในอดีตเมื่อประเทศถูกบังคับให้เปิดการค้าโดยการแทรกแซงของอเมริกาในปี ค.ศ. 1854 เหตุการณ์นี้นำไปสู่การปฏิรูปสมัยเมจิ ประกอบกับการกลับมาสืบเชื้อสายจักรพรรดิ์ในยุคใหม่ที่เรืองรองและการปรับให้สู่อุตสาหกรรม กองทัพเรือจักรวรรดิญี่ปุ่นจึงเกิดขึ้น บางช่วงเวลาก็มีการสู้รบบ้างเช่นใน สงครามจีน–ญี่ปุ่นและสงครามรัสเซีย–ญี่ปุ่น และท้ายสุดโดนทำลายล้างเกือบทั้งหมดโดยกองทัพเรือสหรัฐ (USN) ในช่วงใกล้สิ้นสุดสงครามโลกครั้งที่สอง
เชิงอรรถและอ้างอิง.
<templatestyles src="Reflist/styles.css" />
บรรณานุกรม.
<templatestyles src="Refbegin/styles.css" />
<templatestyles src="Div col/styles.css"/>
ร่องรอยทางดิจิทัล

ร่องรอยทางดิจิทัล  คือ ร่องรอยกิจกรรม การกระทำ การมีส่วนร่วม และการสื่อสารดิจิทัลผ่านการใช้งานอินเทอร์เน็ตหรืออุปกรณ์ดิจิทัล ร่องรอยทางดิจิทัลสามารถแบ่งเป็นการทำเองหรือถูกกระทำ แบบแรกประกอบด้วยกิจกรรมการท่องเว็บของผู้ใช้และข้อมูลที่เก็บไว้ในคุกกี้ ส่วนแบบที่สองผู้ใช้มักเผยแพร่โดยเจตนาเพื่อแบ่งปันข้อมูลบนเว็บไซต์หรือสื่อสังคม ในขณะที่ร่องรอยทางดิจิทัลมักมีความหมายถึงบุคคล คำนี้ยังใช้เรียกธุรกิจ องค์กร หรือบริษัทได้ด้วย
การใช้งานร่องรอยทางดิจิทัลมีผลที่ตามมาทั้งในแง่ดีและแง่ร้าย ในด้านหนึ่งถือเป็นประเด็นในปัญหาความเป็นส่วนตัว เช่น ถ้าบุคคลหนึ่งไม่อนุญาต คนแปลกหน้าก็สามารถรวบรวมข้อมูลบุคคลหนึ่งด้วยการใช้เสิร์ชเอนจินเพียงอย่างเดียวเท่านั้น บริษัทสามารถผลิตโฆษณาจำเพาะตามประวัติการค้นหาของบุคคล ในอีกด้านหนึ่ง ผู้อื่นสามารถเก็บเกี่ยวผลประโยชน์จากการรายได้ตามร่องรอยทางดิจิทัลในฐานะอินฟลูเอนเซอร์สื่อสังคม นอกจากนี้ นายจ้างใช้ร่องรอยทางดิจิทัลของผู้สมัครรับเลือกตั้งเพื่อตรวจสอบออนไลน์และประเมินความเหมาะสมเนื่องจากลดต้นทุนและการเข้าถึง โดยผู้สมัครรับเลือกตั้งที่มีร่องรอยทางดิจิทัลในทางที่ดีมักได้รับประโยชน์กว่า เนื่องจากการใช้เทคโนโลยีแพร่หลายมากขึ้น แม้แต่เด็ก ๆ ก็สร้างร่องรอยทางดิจิทัลมากขึ้นพร้อมทั้งผลบวกและลบที่อาจเกิดขึ้น เช่น การรับเข้าเรียนในวิทยาลัย เนื่องจากเป็นเรื่องยากที่จะไม่มีร่องรอยทางดิจิทัล จึงเป็นประโยชน์สูงสุดแก่คน ๆ หนึ่งในการสร้างสิ่งที่เป็นบวก
ปลาช่อนบาร์กา

ปลาช่อนบาร์กา  เป็นปลาน้ำจืดชนิดหนึ่ง มีชื่อวิทยาศาสตร์ว่า "Channa barca" ในวงศ์ปลาช่อน (Channidae) มีความยาวเต็มที่ประมาณ 90 เซนติเมตร เป็นปลาที่มีสีสันสวยงามมาก โดยมีสีเขียวและเหลืองประกอบกับจุดสีดำและแดงกระจายทั่วบริเวณส่วนหัว, ลำตัว และครีบ ส่วนหัวมีขนาดโตและปากกว้างมาก จนได้ชื่อว่าเป็นปลาช่อนที่มีความสวยงามที่สุดในโลก
มีถิ่นกระจายพันธุ์อยู่ในแม่น้ำพรหมบุตรและแม่น้ำคงคาในรัฐอัสสัมและรัฐเบงกอลตะวันตก ในประเทศอินเดีย และบางส่วนของบังกลาเทศเท่านั้น
ปลาช่อนบาร์กา เป็นที่รู้จักครั้งแรก ในปี ค.ศ. 1822 โดย ฟรานซิส บูชาแนน แฮมิลตัน ซึ่งเป็นนายแพทย์และนักชีววิทยาประจำกองทัพจักรวรรดิอังกฤษที่ปกครองอินเดียอยู่ ได้ศึกษาธรรมชาติในรัฐเบงกอลและได้ค้นพบปลาน้ำจืดชนิดใหม่ ๆ ได้ถึง 100 ชนิด หนึ่งในนั้นคือ ปลาช่อนชนิดนี้ พร้อมกับได้เขียนภาพประกอบไว้ โดยได้ตีพิมพ์ในหนังสือชื่อ "An account of the fishes found in the river Ganges and its branches" โดยบรรยายไว้เกี่ยวกับปลาช่อนบาร์กาว่า ความยาวเต็มที่ได้ถึง 90 เซนติเมตร และทำรังโดยขุดรูขึ้นบริเวณริมฝั่งโผล่และเฉพาะส่วนหัวออกมาเพื่อหาอาหาร เพศของปลาชนิดนี้ไม่ได้ขึ้นอยู่กับสีแต่ขึ้นอยู่กับรูปร่างครีบปลาลำตัว แต่ในปลาตัวผู้นั้นจะมีครีบหลัง ครีบอก ครีบก้นที่ใหญ่กว่าตัวเมียและลำตัวผอมยาวอย่างเห็นได้ชัดแต่ตัวเมียนั้นมีครีบที่เล็กกว่าอย่างเห็นได้ชัด และในตัวเมียมีลำตัวมีลักษณะข้อนข้างป้อมสั้นกว่าตัวผู้ส่วนเรื่องสีของปลาชนิดนี้ก็จะขึ้นอยู่กับค่าน้ำสภาพแวดล้อม และอื่นๆ
ปลาช่อนบาร์กา จัดไว้เป็นหนึ่งในปลาช่อนที่หายากที่สุดในโลก จากคุณสมบัติทั้งหมดดังกล่าว ทำให้เป็นปลาสวยงามที่มีราคาแพงมากชนิดหนึ่ง และสำหรับในประเทศไทยเป็นปลาที่มีการนำเข้ามาจำหน่ายเพียงแค่ไม่กี่ตัว และเคยมีการหลอกขายโดยเอาปลาช่อนชนิดอื่นมาขายกันแล้วในชื่อต่าง ๆ รวมทั้งเคยสับสนกับปลาช่อนชนิดอื่นที่มีความใกล้เคียงกันด้วย พฤติกรรมในที่เลี้ยงเป็นปลาที่มีดุร้ายก้าวร้าวมาก ไม่สามารถเลี้ยงรวมกันโดยเฉพาะตัวผู้หลาย ๆ ตัวได้เลย เพราะจะกัดกันทันทีแม้กระทั่งเพิ่งเทจากถุงลงตู้กระจก แต่การเลี้ยงรวมกับตัวเมียสามารถกระทำได้อย่างง่ายดาย
เป็นปลาที่สามารถเลี้ยงในห้องที่เปิดเครื่องปรับอากาศได้ตลอด 24 ชั่วโมง เพราะอาศัยอยู่ในที่ ๆ มีอุณหภูมิระหว่าง 10-24 องศาเซลเซียส มีพฤติกรรมการกินอาหารเพียงแค่ แมลง หรือกุ้งฝอย หรือเนื้อกุ้งชิ้นเท่านั้น โดยไม่กินปลาเหยื่อหรือลูกปลาขนาดเล็กเลย
คามุย ยอดนินจา

คามุย ยอดนินจา (; โรมาจิ: "Kamui Den")) เป็นการ์ตูนญี่ปุ่นที่แต่งโดยซันเปย์ ชิระโตะ (เป็นนามปากกาของ โนโบรุ โอกาโมโตะ) เป็นการ์ตูนอิงประวัติศาสตร์ในยุคเอะโดะเกี่ยวกับนินจาเชื้อสายไอนุชื่อ "คามุอิ" ที่เบื่อหน่ายการฆ่าฟันกัน จึงหนีออกจากสำนักเพื่อหลบไปใช้ชีวิตอย่างสงบสุข แต่กลับถูกเจ้าสำนักส่งเหล่านินจาออกตามล่า ในข้อหาทรยศต่อสำนัก นอกจากนี้ยังมีเนื้อหาวิพากษ์ระบบศักดินาของญี่ปุ่นก่อนยุคเอะโดะ 
มังงะต้นฉบับตีพิมพ์โดยสำนักพิมพ์โชงะกุกังระหว่างปี ค.ศ. 1964 ถึง 1971 มังงะเรื่องนี้รับความนิยมจนมีภาคขยาย และภาคต่ออีก 2 เรื่อง คือ "Kamui Gaiden" (ระหว่างปี 1965 ถึง 1967) และ "Kamuiden Dai 2 Bu" (ระหว่างปี 1982 ถึง 1986) และเป็นมังงะเรื่องแรกๆ ที่ได้รับการแปลเป็นภาษาอังกฤษ ตีพิมพ์ในสหรัฐอเมริกาในปี ค.ศ. 1987 ใช้ชื่อว่า "The Legend of Kamui" และก่อให้เกิดกระแสนิยมการ์ตูนญี่ปุ่นในสหรัฐอเมริกา 
ในปี ค.ศ. 1969 เรื่องนี้ถูกนำมาสร้างเป็นอะนิเมะจำนวน 26 ตอน ความยาวตอนละ 22 นาที ออกฉายทางฟูจิทีวี และนำมาสร้างใหม่เป็นภาพยนตร์ที่ใช้คนแสดง ชื่อ "Kamui Gaiden" ในปี ค.ศ. 2009
สะหวัดวิไล พิมมะสอน

สะหวัดวิไล พิมมะสอน  เกิดวันที่ 3 มีนาคม ค.ศ. 1987 เป็นนักกีฬาเทควันโดชาวลาว เขาได้รับเหรียญทองแดงอย่างที่ไม่คาดคิดมาก่อนในรุ่นไลท์เวทชาย (-72 กก.) ในการแข่งขันรายการเอเชียนเทควันโดแชมเปียนชิป 2008 โดยการล้มซอง มยองซอบ ซึ่งเป็นนักกีฬาเจ้าของเหรียญโอลิมปิกสองสมัย จากเกาหลีใต้ได้ในยกแรก
เขาเคยได้รับเหรียญเงินจากการแข่งขันกีฬาซีเกมส์ 2005 ที่กรุงมะนิลา ประเทศฟิลิปปินส์ และได้รับเหรียญอีกครั้งจากการแข่งขันกีฬาซีเกมส์ 2007 ที่โคราช ประเทศไทย และในการแข่งขันกีฬาซีเกมส์ 2009 ที่กรุงเวียงจันทน์ ประเทศลาว สะหวัดวิไลได้ชิงแชมป์กับปฏิวัติ ทองสลับ ซึ่งเป็นนักเทควันโดจากประเทศไทย แม้ว่าเขาจะได้รับกำลังใจจากกองเชียร์ภายในประเทศ แต่ในท้ายที่สุดเขาก็ได้แพ้ต่อนักกีฬาจากประเทศไทย และเขาได้รับรางวัลเหรียญเงินจากการแข่งขันในครั้งนั้น นอกจากกีฬาเทควันโดแล้ว สะหวัดวิไลยังเล่นกีฬาบาสเก็ตบอลในท้องถิ่นที่เขาอาศัยอยู่
กรมหม่อนไหม

กรมหม่อนไหม เป็นส่วนราชการระดับกรม ในสังกัดกระทรวงเกษตรและสหกรณ์ จัดตั้งขึ้นเมื่อปี พ.ศ. 2552 เพื่อการอนุรักษ์ส่งเสริมการวิจัย และพัฒนาในเรื่องของหม่อนไหม
ประวัติ.
กรมหม่อนไหม เดิมเรียกว่า "กรมช่างไหม" ก่อตั้งในปี พ.ศ. 2446 โดยพระบาทสมเด็จพระจุลจอมเกล้าเจ้าอยู่หัว ซึ่งในอดีตให้ความสำคัญเรื่องไหมเป็นอย่างมาก แต่ในระยะต่อมาได้มีการยุบกรมดังกล่าวเข้ารวมเป็นกอง ในสังกัดกรมกสิกรรม จนกระทั่งเมื่อวันที่ 4 ธันวาคม พ.ศ. 2552 ตามพระราชดำริของสมเด็จพระนางเจ้าสิริกิติ์ พระบรมราชินีนาถ จึงได้มีการยกฐานะสถาบันหม่อนไหมแห่งชาติเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในขณะนั้นสังกัดสำนักงานปลัดกระทรวงเกษตรและสหกรณ์ จัดตั้งเป็น "กรมหม่อนไหม" ขึ้น โดยมีวัตถุประสงค์เพื่อการอนุรักษ์ ส่งเสริมการวิจัยและพัฒนาในเรื่องของหม่อนไหมและเส้นใยต่างๆ
หน่วยงานในสังกัด.
กรมหม่อนไหม แบ่งการบริหารออกเป็นหน่วยงานในส่วนกลาง 4 สำนัก 2 กลุ่ม หน่วยงานที่ตั้งอยู่ในส่วนภูมิภาคประกอบด้วยสำนักงานหม่อนไหมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ 5 สำนัก และ ศูนย์หม่อนไหมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ 21 ศูนย์ ทั่วประเทศ ได้แก่
ตรานกยูงพระราชทาน.
ตรานกยูงพระราชทาน เป็นเครื่องหมายรับรองผลิตภัณฑ์ผ้าไหมไทย ซึ่งสถาบันวิจัยหม่อนไหม (ชื่อเดิมของกรมหม่อนไหม ขณะนั้นสังกัดกรมวิชาการเกษตร) ร่วมกับคณะศิลปกรรมศาสตร์ มหาวิทยาลัยธรรมศาสตร์ กรมทรัพย์สินทางปัญญา กระทรวงพาณิชย์ และมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชีนีนาถ ได้ร่วมกันสัมมนาจนได้มาซึ่งข้อบังคับว่าด้วยการใช้เครื่องหมายรับรองดังกล่าว
สมเด็จพระนางเจ้าสิริกิติ์ พระบรมราชินีนาถ ทรงพระกรุณาโปรดเกล้าฯ พระราชทานสัญลักษณ์นกยูงไทย ให้เป็นเครื่องหมายรับรองคุณภาพผ้าไหมไทย 4 ชนิด ประกอบด้วย นกยูงสีทอง นกยูงสีเงิน นกยูงสีน้ำเงิน และนกยูงสีเขียว
เจ้าฟ้าหญิงมกุฎราชกุมารีมณีไลย

เจ้าฟ้าหญิงมณีไลย มกุฎราชกุมารีแห่งลาว  หรือ เจ้ามะนีไล สว่าง (ประสูติ 29 ธันวาคม พ.ศ. 2484 —) หรือที่ชาวหลวงพระบางรู้จักในชื่อ "เจ้าป้า" พระวรชายาในสมเด็จเจ้าฟ้าชายวงศ์สว่าง องค์มกุฎราชกุมาร พระราชโอรสในพระบาทสมเด็จพระเจ้ามหาชีวิตศรีสว่างวัฒนา พระมหากษัตริย์องค์สุดท้ายแห่งราชอาณาจักรลาว
พระประวัติ.
เจ้าหญิงมณีไลย ประสูติเมื่อวันที่ 29 ธันวาคม พ.ศ. 2484 ณ เมืองหลวงพระบาง ประเทศลาว มีพระนามเดิมว่า มณีไลย ปัญญา เป็นพระธิดาในองค์เสด็จเจ้าฟ้าชายคำพรรณปัญญา กับหม่อมชาวเมืองปากลายไม่ปรากฏนาม โดยพระชนกของพระองค์เป็นพระราชโอรสในพระบาทสมเด็จพระเจ้ามหาชีวิตศรีสว่างวงศ์ กับหม่อมคำหล้า เจ้าหญิงมณีไลยทรงสำเร็จการศึกษาขั้นต้นจากโรงเรียนประถมหลวงพระบาง และโรงเรียนลิเซปาวี ในนครหลวงพระบาง และได้ศึกษาต่อยังประเทศอังกฤษ
อภิเษกสมรส.
เจ้าหญิงมณีไลยได้อภิเษกสมรสกับสมเด็จเจ้าฟ้าชายวงศ์สว่าง องค์มกุฎราชกุมาร พระราชโอรสในพระบาทสมเด็จพระเจ้ามหาชีวิตศรีสว่างวัฒนา กับพระอัครมเหสีคำผูย เมื่อวันที่ 4 สิงหาคม พ.ศ. 2505 มีพระโอรส-ธิดาด้วยกัน 7 พระองค์ เป็นพระโอรส 5 พระองค์ และพระธิดา 2 พระองค์ ได้แก่
การเปลี่ยนแปลงการปกครอง.
ในวันที่ 26 พฤศจิกายน พ.ศ. 2518 พระเจ้ามหาชีวิตศรีสว่างวัฒนาทรงสละราชบัลลังก์ ก่อนการสถาปนาสาธารณรัฐประชาธิปไตยประชาชนลาว 1 อาทิตย์ โดยฝ่ายปะเทดลาวได้ทำการรัฐประหารยึดอำนาจและเปลี่ยนแปลงการปกครองเหล่าพระราชวงศ์ทรงถูกส่งไปจองจำที่ค่ายสัมมนาในแขวงหัวพัน ทางภาคเหนือของประเทศ ภายในค่ายสัมมนาคือค่ายกักกันสร้างความยากลำบากสำหรับเหล่าพระราชวงศ์ จนกระทั่งสมเด็จเจ้าฟ้าชายวงศ์สว่าง องค์มกุฎราชกุมาร พระภัสดาของพระองค์ได้เสด็จสวรรคตลงเสียก่อนที่ศูนย์สัมมนาหมายเลข 5 เมืองเวียงไซ แขวงหัวพัน ในช่วงเดือนพฤษภาคม พ.ศ. 2524 ต่อมาพระนางคำผูยก็สิ้นพระชนม์ในวันที่ 12 ธันวาคม พ.ศ. 2524 สิริพระชนมายุ 69 พรรษา ภายในค่ายสัมมนาที่หมู่บ้านสบฮาว ขณะที่พระบาทสมเด็จพระเจ้ามหาชีวิตศรีสว่างวัฒนา เสด็จสวรรคตในปี พ.ศ. 2521 หรือ พ.ศ. 2527 ไม่แจ้งชัดนัก แต่ประชาชนบางส่วนเชื่อว่าสิ้นพระชนม์เนื่องจากการขาดสารอาหาร ส่วนพระองค์เองก็ทรงตกระกำลำบากอยู่ในสภาวะที่เรียกว่า "ซิ่นขาดคาขา" แต่พระองค์ก็รอดพ้นเหตุการณ์ดังกล่าวมาได้
เหตุการณ์หลังการเปลี่ยนแปลง.
หลังจากผ่านพ้นเหตุการณ์ต่าง ๆ แล้ว ทางการจึงได้มีการปล่อยตัวให้ทุกคนกลับมาใช้ชีวิตตามปกติที่เมืองหลวงพระบางแต่ก็มีผู้คอยสอดแนมทุกฝีก้าวอยู่เสมอ พระโอรสของพระองค์สองพระองค์ คือ เจ้าสุลิวงและเจ้าทันยะวง ได้หนีออกจากประเทศลาว โดยเจ้าสุลิวงทำทีเป็นแจ้งกับทางการว่า ไม่สบายต้องไปรักษาที่เวียงจันทน์ เจ้าหน้าที่ก็ยอม พอถึงเวียงจันทน์ก็ติดต่อบรรดาอดีตเจ้านายเก่าของลาวให้พระโอรสพาข้ามแม่น้ำโขง โดยการนั่งเรือออกจากเวียงจันทน์ในเวลาค่ำคืน ถึงฝั่งไทยหลังจากสอบสวนกันเรียบร้อยแล้วก็มีคนพาไปหลบซ่อนตัวในที่ปลอดภัยก่อนที่ส่งต่อไปยังฝรั่งเศส และเป็นผู้อ้างสิทธิในราชบัลลังก์ลาวคนปัจจุบัน
ในปัจจุบันเจ้าหญิงมณีไลยทรงดำเนินชีวิตเยี่ยงสามัญในบ้านหลังเล็กในเมืองหลวงพระบาง และชาวหลวงพระบางเองก็เรียกขานพระองค์ว่า "เจ้าป้า" ทรงมีร้านอาหาร คือ ร้านสกุณา ที่ตั้งอยู่ในเมืองหลวงพระบาง ทรงมีโอกาสพบปะพระโอรสธิดาได้ไม่บ่อยครั้งนัก เนื่องจากลูกหลานไปประทับต่างประเทศเสียส่วนใหญ่ ประกอบกับพระองค์ไม่สะดวกที่จะเดินทางออกจากลาว อย่างมากพระองค์ก็เสด็จมาพบแพทย์ของโรงพยาบาลในจังหวัดอุดรธานีเป็นครั้งคราวเท่านั้น
ขวัญไทย ศิษย์หมอเส็ง

ขวัญไทย ศิษย์หมอเส็ง เป็นนักมวยสากลชาวไทย เป็นอดีตแชมป์โลก WBA รุ่นมินิมัมเวท (105 ปอนด์) นับเป็นแชมป์โลกมวยสากลอาชีพคนที่ 39 ของไทย
ประวัติ.
ขวัญไทยมีชื่อจริงว่า เอกวิทย์ สงนุ้ย เกิดเมื่อวันที่ 18 สิงหาคม พ.ศ. 2527 ที่อำเภอปะเหลียน จังหวัดตรัง โดยเป็นเด็กกำพร้า ไม่รู้จักทั้งพ่อและแม่ เข้าสู่วงการมวยโดยการติดตามชมมวยไทย และติดรถของคณะมวยกลับมายังค่าย เมื่อเจ้าของค่ายเห็นเข้าจึงได้รับเลี้ยงดู และให้ขึ้นชกโดยเริ่มจากมวยไทย ในชื่อ "ขวัญไทย ช.ณ พัทลุง" 
จากนั้นได้ย้ายไปชกมวยสากลอาชีพอยู่กับสังกัดกาแล็คซี่บ็อกซิ่งโปรโมชั่นของ "แชแม้" นิวัฒน์ เหล่าสุวรรณวัฒน์ ในแบบไม่มีค่าตัว ขึ้นชกครั้งแรกเมื่อปี 28 มิถุนายน พ.ศ. 2548 ชนะคะแนน นคร เหมือนสา จากนั้นขวัญไทยก็ทำสถิติชนะมาโดยตลอด ไม่มีแพ้ ไม่มีเสมอ จนกระทั่งได้ชิงแชมป์ในรุ่นมินิมั่มเวทของสมาคมมวยแห่งทวีปเอเชีย (PABA) ในปี พ.ศ. 2550 ด้วยการเอาชนะน็อก เพชร ศักดิ์รุ่งเรือง ยก 2 นักมวยชาวไทยด้วยกันเองที่หาดป่าตอง จังหวัดภูเก็ต
ขวัญไทยป้องกันแชมป์ของ PABA ไว้ได้ทั้งหมด 10 ครั้ง ก่อนที่จะขึ้นชิงแชมป์โลก WBA ที่ว่างในรุ่น 105 ปอนด์ ของสมาคมมวยโลก กับนักมวยชาวไทยรุ่นพี่ ปิ๊กมี่ ก่อเกียรติยิม ที่มหาวิทยาลัยราชภัฏพระนคร เมื่อวันที่ 5 พฤศจิกายน พ.ศ. 2553 นับเป็นศึกสายเลือดของนักมวยไทยด้วยกันเองครั้งที่ 13 (หากนับเฉพาะสถาบันหลักจะเป็นครั้งที่ 12) ซึ่งขวัญไทยขึ้นชิงแชมป์ในฐานะเป็นรองแชมป์โลกอันดับที่ 1 และปิ๊กมี่เป็นรองแชมป์โลกอันดับที่ 2 การชกของทั้งคู่ดำเนินไปอย่างดุเดือดคตลอด 12 ยก ซึ่งขวัญไทยสามารถใช้ช่วงชกที่ยาวกว่าเอาชนะคะแนนปิ๊กมี่ไปได้ด้วยคะแนนไม่เป็นเอกฉันท์ คือ 116-112, 115-114 และ 114-115 
แต่เมื่อชกป้องกันตำแหน่งครั้งแรกกับ มูฮัมมัด รัคมัน อดีตแชมป์โลกในรุ่นเดียวกันนี้ของสหพันธ์มวยนานาชาติ (IBF) 2 สมัย ชาวอินโดนีเซีย เมื่อวันที่ 19 เมษายน พ.ศ. 2554 ที่มหาวิทยาลัยกรุงเทพธนบุรี ขวัญไทยเป็นฝ่ายแพ้น็อกไปในยกที่ 9 เสียแชมป์โลกไปในการป้องกันตำแหน่งครั้งแรกนี่เอง และขวัญไทยก็กลับมาเป็นแชมป์ WBA ASIA ในรุ่นไลท์ฟลายเวท ในวันที่ 2 เมษายน พ.ศ. 2555 เมื่อเป็นฝ่ายชนะน็อกยก 5 โดมี่ นีโน่เคบ้า นักมวยชาวอินโดนีเซียไปได้ในการชกที่อำเภอทองแสนขัน จังหวัดอุตรดิตถ์ และป้องกันตำแหน่งครั้งที่ 1 ด้วยการเอาชนะทีเคโอยก 2 เฮงกี้ เอลเลว นักมวยชาวอินโดนีเซีย ในวันที่ 22 พฤษภาคม ปีเดียวกัน ที่มหาวิทยาลัยกรุงเทพธนบุรี
ในกลางปี พ.ศ. 2556 ขวัญไทย ได้รับเชิญจาก อิโอกะโปรโมชั่น ต้นสังกัดของคาซูโตะ อิโอกะ แชมป์โลก WBA ในรุ่นไลท์ ฟลายเวท ให้เดินทางไปชกชิงแชมป์โลกที่ประเทศญี่ปุ่น ในฐานะที่เป็นนักมวยขึ้นชกแทนแชมป์โลกเฉพาะกาลชาวเปรู อัลเบร์โต โรสเซล ที่ถอนตัวไป ปรากฏว่าขวัญไทยแพ้น็อกไปในยกที่ 7 ด้วยเวลา 2.17 นาที จากนั้น ขวัญไทยขึ้นชกกับแสตมป์ ศิษย์หมอเส็ง นักมวยรุ่นน้อง ปรากฏว่าขวัญไทยเป็นฝ่ายแพ้คะแนน
ในกลางปี พ.ศ. 2558 ขวัญไทย ได้มีโอกาสชิงแชมป์โลกWBA สถาบันเดิมอีกครั้งที่มหานครโตเกียว ประเทศญี่ปุ่น ในรุ่นไลท์ฟลายเวท กับเรียวอิจิ ทางูจิ เจ้าของตำแหน่งชาวญี่ปุ่น ขวัญไทยถูกชกล้มไปถึง 5 ครั้ง และถูกกรรมการจับแพ้ไปในต้นยกที่ 8 จากนั้น ขวัญไทยก็แขวนนวมไป
หมู่เกาะรีวกีว

หมู่เกาะรีวกีว (; โรมาจิ: "Ryūkyū-shotō"; "รูชู") หรือ หมู่เกาะนันเซ (; โรมาจิ: "Nansei-shotō"; : แปลตามตัวอักษรคือ หมู่เกาะตะวันตกเฉียงใต้) เป็นหมู่เกาะยาวรูปโซ่ในแปซิฟิกตะวันตก อยู่สุดขอบทางตะวันออกของทะเลจีนตะวันออก และอยู่ทางตะวันตกเฉียงใต้ของเกาะคีวชูในประเทศญี่ปุ่น จากประมาณปี ค.ศ. 1829 จนถึงกลางคริสต์ศตวรรษที่ 20 หมู่เกาะรีวกีวมีชื่อเรียกอื่นอีกในภาษาอังกฤษคือ Luchu Loochoo หรือ Lewchew ซึ่งภาษาจีนกลางออกเสียงว่า "หลิวฉิว"  หมู่เกาะวางทอดตัวยาวไปทางตะวันตกเฉียงใต้จากเกาะคีวชูของญี่ปุ่นไปถึงเกาะไต้หวัน
หมู่เกาะแบ่งการปกครองออกเป็นหมู่เกาะซัตสึนัง (Satsunan Islands) ที่อยู่ทางเหนือเป็นของจังหวัดคาโงชิมะ และรีวกีวโชโต (Ryūkyū Shotō) ที่อยู่ทางใต้เป็นของจังหวัดโอกินาวะของประเทศญี่ปุ่น เกาะโยรง (Yoron) เป็นเกาะใต้สุดของหมู่เกาะซัตสึนัง และโยนางูนิ (Yonaguni) เป็นเกาะใต้สุดของหมู่เกาะรีวกีว เกาะขนาดใหญ่ที่สุดคือเกาะโอกินาวะ (; โรมาจิ: "Okinawa-hontō") 
สภาพภูมิอากาศของหมู่เกาะรีวกีวมีความหลากหลายตามตำแหน่งที่ตั้งทางภูมิศาสตร์ โดยเมื่อจำแนกตามลักษณะการแบ่งเขตภูมิอากาศแบบเคิพเพิน หมู่เกาะตอนบนมีลักษณะภูมิอากาศแบบอบอุ่นชื้น ("Cfa") ในขณะที่หมู่เกาะตอนล่างมีลักษณะภูมิอากาศแบบป่าดิบชื้น (Af) นอกจากนี้ หมู่เกาะรีวกีวมีอัตราหยาดน้ำฟ้าในปริมาณสูงมาก โดยเป็นผลมาจากปัจจัยแวดล้อม ได้แก่ ฤดูฝนและไต้ฝุ่น
มีภาษาท้องถิ่นคือภาษารีวกีว ซึ่งแตกต่างจากเกาะอื่น ๆ และภาษาอื่น
โซเอมุ โทโยดะ

โซเอมุ โทโยดะ (; โรมาจิ: "Toyoda Soemu") ; 22 พฤษภาคม ค.ศ. 1885 — 22 กันยายน ค.ศ. 1957) เป็นนายพลในกองทัพเรือจักรวรรดิญี่ปุ่น ผู้บัญชาการฐานทัพเรือคูเระ เข้าเป็นสมาชิกสภาสูงการสงคราม ก่อนที่จะลาออกมารับตำแหน่งผู้บัญชาการกองทัพเรือโยโกซูกะ ต่อต้านการทำสงคราม และการลงนามไตรภาคีตลอดมา เข้ารับตำแหน่งผู้บัญชาการกองเรือสหพันธ์แทนจอมพลเรือโคงะที่เสียชีวิตจากอุบัติเหตุไป โทโยดะวางแผนการรบต่อต้านการบุกฟิลิปปินส์ในพื้นที่ต่าง ๆ, ยุทธการ Ten-go ที่ส่งเรือยามาโตะออกไปรบพลีชีพนอกชายฝั่งโอกินาวะ ก่อนที่จะประกาศในคนญี่ปุ่นทุกคนต่อสู้กับอริราชศัตรูจนถึงคนสุดท้าย และเสนอให้กองทัพบกยุติการทำสงครามกับจีน และมาทุ่มทรัพยากรให้แก่สมรภูมิด้านแปซิฟิกแทน โทโยดะถูกจับกุม และพิจารณาว่าบริสุทธ์ ไร้มลทิน นับได้ว่าเป็นนายทหารที่คุมกำลังพลเพียงนายเดียวที่ถูกพิจารณาว่าบริสุทธิ์
วันรัฐธรรมนูญ

วันรัฐธรรมนูญ เป็นวันหยุดราชการเพื่อรำลึกถึงรัฐธรรมนูญของประเทศนั้น ๆ วันรัฐธรรมนูญมักจะถูกจัดให้ตรงกับวันครบรอบการลงลายมือชื่อ การประกาศใช้ หรือการเห็นชอบซึ่งรัฐธรรมนูญ
วันรัฐธรรมนูญในประเทศไทย.
สำหรับในประเทศไทย วันรัฐธรรมนูญตรงกับวันที่ 10 ธันวาคม ของทุกปี เป็นวันที่ระลึกถึงโอกาสที่ พระบาทสมเด็จพระปกเกล้าเจ้าอยู่หัว ที่ทรงพระกรุณาโปรดเกล้าฯ พระราชทานรัฐธรรมนูญแห่งราชอาณาจักรสยาม พุทธศักราช 2475 เมื่อวันที่ 10 ธันวาคม พ.ศ. 2475 เป็นรัฐธรรมนูญถาวรฉบับแรกของประเทศไทย โดยผลของการประกาศใช้รัฐธรรมนูญฉบับใหม่นี้ให้ยกเลิกพระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 ซึ่งประกาศใช้เมื่อวันที่ 27 มิถุนายน พ.ศ. 2475 ภายหลังการเปลี่ยนแปลงการปกครองโดยคณะราษฎรจากระบอบสมบูรณาญาสิทธิราชย์เป็นระบอบประชาธิปไตย เมื่อวันที่ 24 มิถุนายน ปีเดียวกัน ลักษณะสำคัญคือ ได้เปลี่ยนระบอบการปกครองเป็นการปกครองแบบรัฐสภา ทั้งนี้เนื่องจาก พระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 ได้บัญญัติให้พระมหากษัตริย์ซึ่งเป็นประมุขไม่ต้องรับผิดชอบทางการเมือง เป็นผู้ใช้อำนาจทางคณะรัฐมนตรี ซึ่งพระมหากษัตริย์ทรงแต่งตั้งให้บริการราชการแผ่นดินต่อสภาผู้แทนราษฎร ซึ่งเป็นฝ่ายนิติบัญญัติ มิได้ใช้แต่เพียงอำนาจนิติบัญญัติเท่านั้น แต่มีอำนาจที่จะควบคุมคณะรัฐมนตรีในการบริหารแผ่นดินด้วย อย่างไรก็ตาม คณะรัฐมนตรีรวมทั้งพระมหากษัตริย์ซึ่งประกอบกันเป็นรัฐบาล ก็มีอำนาจที่จะยุบสภาผู้แทนได้ หากเห็นว่าได้ดำเนินการไปในทางที่จะเป็นภัยหรือเสื่อมเสียผลประโยชน์สำคัญของรัฐ ซึ่งมีผลเท่ากับถอดถอนสมาชิกสภาที่ได้รับเลือกตั้งมาเพื่อให้ราษฎรเลือกตั้งใหม่ ในส่วนเกี่ยวกับพระมหากษัตริย์นั้น ได้บัญญัติว่าพระมหากษัตริย์ดำรงอยู่ในฐานะอันเป็นที่เคารพสักการะของประชาชน ผู้ใดจะละเมิดมิได้
สำหรับอนุสาวรีย์ประชาธิปไตยนั้น สร้างขึ้นเมื่อวันที่ 24 มิถุนายน พ.ศ. 2482 ซึ่งตรงกับวันเปลี่ยนแปลงการปกครอง และเป็นวันชาติในขณะนั้น โดยความประสงค์ของ จอมพล ป. พิบูลสงคราม
ต้องกล้า

ต้องกล้า เป็นรายการเรียลลิตี้โชว์ไลฟ์ ซีรีส์ (Life Series) ของไทย โดยความร่วมมือระหว่าง บริษัท เจ เอส แอล โกลบอล มีเดีย จำกัด และ บริษัท สิงห์ คอร์เปอเรชั่น จำกัด ออกอากาศทางโมเดิร์นไนน์ทีวี ทุกวันพุธ เวลา 22.20-23.15 น. ตั้งแต่วันที่ 6 ตุลาคม พ.ศ. 2553-12 มกราคม พ.ศ. 2554 โดยเป็นการนำซูเปอร์ไอดอลในแวดวงดนตรีและกีฬาจำนวน 15 คน มาร่วมปฏิบัติภารกิจ "คิดดี กล้าทำ" ของแต่ละคน เพื่อสร้างแรงบันดาลใจในการเอาชนะใจตนเองและอุทิศตนเพื่อสังคม
เพลงประจำรายการ "ต้องกล้า" เป็นการทำงานร่วมกันของผู้ร่วมรายการเอง โดยมี นิติพงษ์ ห่อนาค เป็นผู้แต่งคำร้อง และ ชาตรี คงสุวรรณ เป็นผู้ทำดนตรี
ปลาแค้ติดหิน

ปลาแค้ติดหิน หรือ ปลาแค้ห้วย  เป็นปลาหนังในสกุล "Glyptothorax" (/กลีพ-โท-ทอ-แร็กซ์/) ในวงศ์ปลาแค้ (Sisoridae) จัดเป็นปลาขนาดเล็ก มีรูปร่างโดยรวมคือ มีลำตัวเพรียวยาว ครีบหางเว้าลึก อาจมีสีเหลืองเป็นลายพาดด้านข้างลำตัว พื้นลำตัวสีน้ำตาล มีหนวด 4 คู่ โดยหนวดที่ริมฝีปากเป็นเส้นแบนและแข็ง หนวดที่จมูกสั้น หนวดใต้คางยาว ผิวสาก และมีแผ่นหนังย่นใต้อกซึ่งใช้เกาะพื้นหินได้ ครีบหลังอยู่หน้าครีบท้อง ครีบอกและครีบหลังมีก้านครีบเดี่ยวที่เป็นเงี่ยงแข็งและขอบจักเป็นฟันเลื่อย มักพบอาศัยอยู่ในลำธารน้ำตกบนภูเขาที่มีกระแสน้ำไหลเชี่ยว กินอาหารจำพวก แมลงน้ำและสัตว์น้ำขนาดเล็ก ออกหากินในเวลากลางคืน
มีขนาดโดยเฉลี่ยประมาณ 10-15 เซนติเมตร พบกระจายพันธุ์อย่างกว้างขวางตั้งแต่ลุ่มน้ำของทะเลดำทางตอนเหนือของตุรกี ไปจนถึงเอเชียไมเนอร์, ตอนใต้ของจีนและลุ่มแม่น้ำแยงซี, เอเชียตะวันออกเฉียงใต้ ไปจนถึงเกาะชวาในอินโดนีเซีย
มีทั้งหมดประมาณ 93 ชนิด
มีชื่อเรียกโดยรวมในภาษาไทยว่า "แค้", "แค้ห้วย" หรือ "ปลาติดหิน" ในขณะที่วงการปลาสวยงามจะนิยมเรียกว่า "ฉลามทอง"
การจำแนก.
93 ชนิด
<templatestyles src="Col-begin/styles.css"/>
ปฏิบัติการกัสตอร์

ปฏิบัติการกัสตอร์  เป็นปฏิบัติการพลร่มของฝรั่งเศสในสงครามอินโดจีนครั้งที่หนึ่ง ปฏิบัติการดังกล่าวได้สร้างหัวหาดอากาศที่ได้รับการป้องกันในจังหวัดเดี่ยนเบียน ซึ่งตั้งอยู่มุมทางตะวันตกเฉียงเหนือของเวียดนาม ภายใต้การบังคับบัญชาของพลจัตวา ฌ็อง ฌีล ปฏิบัติการกัสตอร์เป็นปฏิบัติการพลร่มที่มีขนาดใหญ่ที่สุดนับตั้งแต่สงครามโลกครั้งที่สอง เริ่มต้นขึ้นเมื่อเวลา 10.35 น. ของวันที่ 20 พฤศจิกายน ค.ศ. 1953 โดยมีกำลังหนุนถูกส่งเข้ามาสนับสนุนในอีกสองวันต่อมา และยุติลงเมื่อวันที่ 22 พฤศจิกายน โดยที่ฝ่ายฝรั่งเศสบรรลุวัตถุประสงค์ทุกประการ
พลร่มฝรั่งเศสของกองพันพลร่มอาณานิคมที่ 6 (6ème BPC) และกองพันที่ 2 กรมทหารพลร่มไล่ล่าที่ 1 (1er RCP) ได้กระโดดร่มลงเหนือเดียนเบียนฟูเพื่อยึดลานบินซึ่งสร้างขึ้นโดยฝ่ายญี่ปุ่นระหว่างการยึดครองอินโดจีนฝรั่งเศสตั้งแต่ ค.ศ. 1940 ถึง ค.ศ. 1945 ปฏิบัติการดังกล่าวใช้เครื่องบินดาโกตา 65 ลำ จากที่สามารถใช้การได้อยู่ 70 ลำ และเครื่องบินบรรทุกซี-119 ฟลายอิงบอกซ์คาร์ ทั้งหมด 12 ลำที่ฝรั่งเศสมีอยู่ในพื้นที่ และที่แม้ว่าจะใช้เครื่องบินมากถึงเพียงนี้แล้ว เครื่องบินก็ยังต้องเดินทางสองรอบเพื่อนำกำลังเข้าไปยังพื้นที่ ทหารที่กระโดดร่มลงไปในการบุกระลอกแรก คือ ทหารจากกองร้อยพลร่มทหารช่างที่ 17 และกลุ่มจากกองบัญชาการของกลุ่มพลร่มที่ 1 ในตอนบ่าย ทหารจากกองพันพลร่มอาณานิคมที่ 1 (1 BPC) และทหารจากกรมทหารพลร่มปืนใหญ่เบาที่ 35 (35 RALP) และส่วนสนับสนุนการรบอื่น ๆ ได้ถูกส่งเข้าไปในพื้นที่ตาม
ในวันต่อมา กลุ่มพลร่มที่สอง "GAP 2" ซึ่งประกอบด้วยกองพันพลร่มต่างด้าวที่ 1 (1 BEP) กองพันพลร่มจู่โจมเร็วที่ 8 (8 BPC) ส่วนช่วยรบอื่น ๆ และกลุ่มกองบัญชาการใหญ่และบัญชาการทั้งหมดสำหรับปฏิบัติการเดียนเบียนฟูรวมทั้งตัวพลจัตวา ฌ็อง ฌีล ได้ถูกส่งเข้ามาในพื้นที่ ในขณะที่ในพื้นที่ทิ้งลงอีกแห่งหนึ่ง ยุทโธปกรณ์หนักได้ลงมาถึงและวิศวกรได้ทำการซ่อมแซมและขยายความยาวของลานบินอย่างรวดเร็ว
วันที่ 22 พฤศจิกายน กองกำลังชุดสุดท้ายสำหรับที่มั่นแรกเริ่ม กองพันพลร่มเวียดนามที่ 5 (5 BPVN) ได้กระโดดร่มลงสู่หุบเขา นายพลนาวาร์ได้สร้างด่านหน้าเพื่อล่อเวียดมินห์ให้เข้ามาสู่การรบแบบที่มั่น ยุทธการที่เดียนเบียนฟูเกิดขึ้นสี่เดือนหลังจากปฏิบัติการดังกล่าว
แกรี บาร์โลว์

แกรี บาร์โลว์ (OBE) เกิดเมื่อวันที่ 20 มกราคม ค.ศ. 1971 เป็นนักร้อง-นักแต่งเพลง นักเปียโน และโปรดิวเซอร์ ชาวอังกฤษ เขาเป็นสมาชิกและหัวหน้าวง ป็อปร็อก ที่ชื่อ เทคแดต บาร์โลว์ถือเป็นหนึ่งในนักแต่งเพลงชาวอังกฤษที่ประสบความสำเร็จที่สุดคนหนึ่ง เขาได้ออกอัลบั้มเดี่ยวทั้งหมด 4 อัลบั้ม ได้แก่ Open Road, Twelve Months, Eleven Days, Sing และ Since I Saw You Last เขามีซิงเกิลอันดับ 1 อยู่ 2 ซิงเกิล และอัลบั้ม 1 อยู่ 1 อัลบั้ม และมีซิงเกิลติดท็อป 40 เพลงอื่นอีก 5 ซิงเกิล ในฐานะศิลปินเดี่ยว ในช่วงปลายคริสต์ทศวรรษ 1990 และมีซิงเกิลอันดับ 1 อยู่ 12 ซิงเกิล และอัลบั้มอันดับ 1 อยู่ 7 อัลบั้ม ในฐานะวงเทกแดต เขาได้รับรางวัลไอเวอร์โนเวลโล 6 ครั้ง ยังได้รับการลงคะแนนว่าเป็นหนึ่งในนักแต่งเพลงอังกฤษที่ยอดเยี่ยมที่สุดตลอดกาล เขาเคยเป็นกรรมการของรายการประกวดของอังกฤษ ดิ เอกซ์ แฟกเตอร์ เขามียอดขายในฐานะศิลปินเดี่ยวอยู่ 5 ล้านก๊อปปี๊
เดอะเทมป์เทชันส์

เดอะเทมป์เทชันส์  เป็นกลุ่มนักร้องชาวอเมริกัน ประสบความสำเร็จจากการเป็นหนึ่งในศิลปินที่ประสบความสำเร็จที่สุดรายหนึ่งของค่ายโมทาวน์ ผลงานของวงมีความหลากหลายในช่วง 5 ทศวรรษในการทำงาน อาทิ แนวเพลง อาร์แอนด์บี, ดู-ว็อป, ฟังก์, ดิสโก้, โซล และอเดาต์คอนเทมโพแรรี
ก่อตั้งวงที่เมืองดีทรอยต์ รัฐมิชิแกน ในปี ค.ศ. 1960 ในชื่อวง ดิเอลจินส์ (The Elgins) (อย่าสับสนกับกลุ่มศิลปินอีกกลุ่มของค่ายโมทาวน์ในชื่อนี้ เป็นคนละกลุ่มกัน) เดอะเทมป์เทชันส์จะมีสมาชิกนักร้อง/นักเต้น ผู้ชายอย่างน้อย 5 คน พวกเขาเป็นที่จดจำได้ในลักษณะท่าเต้น เสียงร้องอันโดดเด่นและกลมกลืน และเสื้อผ้าบนเวที เดอะเทมป์เทชันส์ได้รับการพูดถึงว่า "มีอิทธิพลให้กับแนวเพลงโซล เฉกเช่น เดอะบีตเทิลส์มีอิทธิพลให้เพลงแนวป็อปและร็อก" มียอดขายอัลบั้มมากกว่า 10 ล้านอัลบั้ม เดอะเทมป์เทชันส์ถือเป็นหนึ่งในศิลปินกลุ่มที่ประสบความสำเร็จด้านดนตรีที่สุดกลุ่มหนึ่ง
สมาชิกดั้งเดิมของกลุ่ม ประกอบด้วย นักร้องเทเนอร์ที่สอง โอทิส วิลเลียมส์, นักร้องเทเนอร์แรก เอลบริดจ์ "อัล" ไบรอันต์ (ทั้ง 2 คนมาจากวงเดอะดิสแทนส์) และเสียงเบส เมลวิน แฟรงคลิน และอีกสองสมาชิกที่มาจากวงเดอะไพรม์ส เสียงเทเนอร์/ฟอลเซตโต เอ็ดดี้ เคนดริกส์ และเทเนอร์ที่ 2/แบริโทน พอล วิลเลียมส์ (ไม่ได้เป็นญาติกับโอทิส วิลเลียมส์) ส่วนนักร้องนำในภายภาคหน้าที่มีชื่อเสียงอาทิ เดวิด รัฟฟิน และเดนนิส เอ็ดเวิร์ดส (ทั้งคู่ต่อมาเป็นศิลปินเดี่ยว), ริชาร์ด สตรีต, เดม่อน แฮร์ริส, เกล็น ลีโอนาร์ด, รอน ไทสัน, อาลี-ออลลี วูดสัน, ธีโอ พีเพิลส์ และ จี.ซี. แคเมรอน เช่นเดียวกับวงอื่นพวกเขาได้เปลี่ยนสมาชิกวงต่อมาอีกหลายครั้ง
ตลอดกาลทำงาน เดอะเทมป์เทชันส์ มีซิงเกิลอันดับ 1 บนบิลบอร์ดฮอต 100 จำนวน 4 ซิงเกิล และอันดับ 1 บนบิลบอร์ดอาร์แอนด์บี จำนวน 14 ซิงเกิล พวกเขาได้รับรางวัลแกรมมี่ 3 ครั้ง ขณะที่อีก 2 รางวัลได้รับในฐานะนักแต่งเพลงและโปรดิวเซอร์ ในเพลงฮิตในปี ค.ศ. 1972 เพลง "Papa Was a Rollin' Stone" เดอะเทมป์เทชันส์ เป็นวงแรกของโมทาวน์ที่ได้รับรางวัลแกรมมี่ และกับสมาชิก 6 คน (เดนนิส เอ็ดเวิร์ดส, เมลวิน แฟรงคลิน, เอ็ดดี้ เคนดริกส์, เดวิด รัฟฟิน, โอทิส วิลเลียมส์ และพอล วิลเลียมส์) มีชื่ออยู่ในหอเกียรติยศร็อกแอนด์โรลในปี ค.ศ. 1989 เพลงฮิตของวงเพลง "My Girl", "Ain't Too Proud to Beg", และ "Papa Was a Rollin' Stone" ติดอยู่ในหอเกียรติยศร็อกแอนด์โรล สำหรับ 500 เพลงที่เป็นรูปร่างของร็อกแอนด์โรล
เฟรด รอสเซอร์

เฟรเดริก ดักแลส รอสเซอร์ที่ 3 (Frederick Douglas Rosser III; เกิด 2 พฤศจิกายน ค.ศ. 1983) นักมวยปล้ำอาชีพชาวอเมริกันที่ได้สังกัด WWE, Chaotic Wrestling, East Coast Wrestling Association, Independent Wrestling Federation, National Wrestling Alliance และ NJPW Strong
ในวงการมวยปล้ำ.
ระหว่างปี 2005 และ 2006 เขาได้ร่วมปล้ำให้กับWWEในดาร์กแมตช์ของรายการ "Sunday Night Heat" และ "Velocity" ปี 2009 ได้เซ็นสัญญากับWWEฝึกที่ค่ายพัฒนาทักษะFCW ปี 2010 ได้ร่วมแข่งขันNXTซีซั่น1 โดยเวด บาร์เร็ตต์ชนะ ดาร์เรนได้เปิดตัวในรอว์เป็นสมาชิกเดอะเน็กซัสและต้องปะทะกับทีม WWE แบบ 7 ต่อ 7 คัดออกในซัมเมอร์สแลม (2010)แต่เน็กซัสแพ้ หลังจากนั้นไม่นาน ดาร์เรนได้คิดที่จะพิสูจน์ความเป็นลูกทีมที่ดีโดยเขาต้องการจะเอาชนะจอห์น ซีนาแต่ก็แพ้ จึงถูกกลุ่มของตนเองรุมและไล่ออกจากกลุ่ม ก่อนจะกลับไปร่วมNXTในซีซั่นที่5
ในสแมคดาวน์ 20 เมษายน 2012 ได้เปิดตัวค่ายหลักพร้อมกับไทตัส โอนีลในนามไพรม์ไทม์เพลเยอส์ชนะดิอูโซส์ ในโนเวย์เอาท์ (2012)ได้ชนะแท็กทีม 4 เส้า ได้ไปชิงแชมป์แท็กทีม WWEกับโคฟี คิงส์ตันและอาร์-ทรูธ แต่ก็ชิงไม่สำเร็จ ปี 2013 เขาได้เปิดเผยตัวตนที่น่าจะทำให้แฟนๆ มวยปล้ำตกใจกันพอสมควร เมื่อนักข่าวของ TMZ ได้เข้าไปขอสัมภาษณ์เกี่ยวกับเรื่องความเป็นไปได้หรือไม่ หากสตาร์ที่เป็นเกย์จะประสบความสำเร็จใน WWE ซึ่งเจ้าตัวก็หัวเราะพร้อมกับตอบคำถามว่า "แน่นอน ดูอย่างผมสิ ผมคือสตาร์ของ WWE และด้วยความสัตย์จริงนะ ผมจะบอกคุณตอนนี้เลยว่า ผมเป็นเกย์ และผมมีความสุข มีความสุขมากๆเลยล่ะ" ในรอว์ 19 สิงหาคม 2013 ไพรม์ไทม์เพลเยอส์ได้เป็นฝ่ายธรรมะ และเอาชนะทีมเดอะเรียลอเมริกันส์ไปได้ ในไนท์ออฟแชมเปียนส์ (2013)ไพรม์ไทม์เพลเยอส์ได้ชนะแท็กทีมเทอมอยล์ชิงแชมป์แท็กทีม ทำให้ได้ไปชิงแชมป์กับเซท รอลลินส์และโรแมน เรนส์แต่ไม่สำเร็จ
ในสแมคดาวน์ 31 มกราคม 2014 หลังจากไพรม์ไทม์เพลเยอส์ปล้ำแพ้แท็กทีม โดยไทตัสยอมปล่อยให้ดาร์เรนโดนกดแบบง่ายๆ หลังแมตช์ทั้งคู่จึงเถียงกัน ดาร์เรนเลยถามไทตัสว่านี่กำลังทำอะไร เราเป็นเหมือนพี่น้องเป็นครอบครัวไม่ใช่หรอ ไทตัสบอกว่าไม่ เขาเบื่อหน่ายที่จะต้องมารู้ว่าเป็นไอ้ขี้แพ้แล้ว เขามาที่นี่เพื่อเป็นแชมป์ สิ่งเดียวที่ถ่วงเขาอยู่และเขาต้องกำจัดออกไปก็คือดาร์เรน ว่าแล้วไทตัสก็อัดดาร์เรนแบบไม่ยั้งจนนอนสลบด้านล่างเวทีและแตกทีมกัน ทั้งคู่ได้เจอกันในอิลิมิเนชั่น แชมเบอร์ (2014)โดยไทตัสชนะ ในปี 2015 ทั้งคู่ได้กลับมารวมทีมกัน ในมันนีอินเดอะแบงก์ (2015)ไพรม์ไทม์เพลเยอส์ได้คว้าแชมป์แท็กทีมสมัยแรกจากเดอะนิวเดย์ และเป็นแชมป์เส้นแรกของทั้งคู่ในWWE ก่อนจะเสียแชมป์คืนให้นิวเดย์แบบแท็กทีมสี่เส้าในซัมเมอร์สแลม (2015) ในปี 2016 ได้ชนะแบทเทิลรอยัลไปชิงแชมป์อินเตอร์คอนติเนนทัลกับเดอะมิซในแบทเทิลกราวด์ (2016)แต่ไม่ได้แชมป์ ในเดือนมกราคม 2017 ได้รับบาดเจ็บที่แขนขวาทำให้ต้องพักยาวหลายเดือน ในเดือนตุลาคม 2017 ได้ถูกปล่อยตัวออกจากWWE
ชีวิตส่วนตัว.
ดาร์เรนได้ออกมาเปิดเผยว่าเขาเป็นเกย์ผ่านบทสัมภาษณ์ในวันที่ 15 สิงหาคม 2013 โดยเขาก็ถือเป็นนักมวยปล้ำอาชีพคนแรกที่ออกมาเปิดเผยว่าเป็นเกย์ในขณะที่กำลังเล่นให้กับดับเบิลยูดับเบิลยูอีอยู่
อาบิโกะ

อาบิโกะ (; โรมาจิ: "Abiko-shi") เป็นนครที่ตั้งอยู่ในจังหวัดชิบะ ทางทิศตะวันออกเฉียงเหนือของกรุงโตเกียว ประเทศญี่ปุ่น มีขนาดพื้นที่ทั้งสิ้น 43.19 ตารางกิโลเมตร ในปี 2011 จำนวนประชากรประมาณ 134,154 คน
ภูมิศาสตร์.
อาบิโกะตั้งอยู่ทางทิศตะวันตกเฉียงเหนือของจังหวัดชิบะ มีอาณาเขตทางทิศเหนือติดกับแม่น้ำโทเนะ และจังหวัดอิบารากิ
เดวิด โอทังกา

เดวิด แดเนียล โอทังกา ซีเนียร์ (David Daniel Otunga Sr.) เกิดวันที่ 7 เมษายน ค.ศ. 1980 เป็นนักแสดงและอดีตนักมวยปล้ำอาชีพชาวอเมริกัน จบการศึกษาจากคณะนิติศาสตร์ของมหาวิทยาลัยฮาร์วาร์ด เขาได้คบหากับเจนนิเฟอร์ ฮัดสันตั้งแต่ปี 2007 ถึง 2017
ประวัติ.
การศึกษา.
เขาจบการศึกษาจากโรงเรียนแลร์กินไฮ ในปี 1998 ได้เกรด A เป็นส่วนใหญ่ และได้ศึกษาต่อระดับปริญญาตรีในสาขาจิตวิทยาจากมหาวิทยาลัยอิลลินอยส์ หลังจากสำเร็จการศึกษา เขาก็ย้ายไปนิวยอร์กซิตีที่เขาทำงานอยู่ที่มหาวิทยาลัยโคลัมเบียในฐานะผู้จัดการห้องปฏิบัติการในศูนย์ประสาทองค์ หลังจากนั้นเขาก็เข้าเรียนที่โรงเรียนฮาร์วาร์ดกฎหมายและผ่านการสอบบาร์ในรัฐอิลลินอยส์ หลังจากสำเร็จการศึกษาเขาทำงานให้กับบริษัทกฎหมาย Sidley Austin LLP
มวยปล้ำอาชีพ.
เขาได้เซ็นสัญญากับWWEและเข้าร่วมแข่งขันNXTซีซั่น1 โดยเวด บาร์เร็ตต์เป็นผู้ชนะ ต่อมาได้เป็นสมาชิกของกลุ่มเดอะเน็กซัส โดยมีหัวหน้ากลุ่มคือเวด บาร์เร็ตต์ ในแบรกกิ้ง ไรท์ส (2010)ได้คว้าแชมป์แท็กทีม WWEร่วมกับจอห์น ซีนาโดยชนะดรูว์ แม็กอินไทร์และโคดี โรดส์ แต่ก็เสียแชมป์ให้กับฮีท สเลเตอร์และจัสติน เกเบรียล สมาชิกในกลุ่มตนเองในรอว์คืนถัดมา ซึ่งครองแชมป์ได้เพียงแค่วันเดียวเท่านั้น
กลุ่มเน็กซัสได้มีหัวหน้าคนใหม่คือซีเอ็ม พังก์ และเปลี่ยนชื่อเป็นเดอะนิวเน็กซัส ในรอว์ 22 มีนาคม 2011 ได้ถูกแรนดี ออร์ตันเตะเข้าที่กะโหลกศีรษะจนต้องพักปล้ำ ในรอว์ 11 เมษายน ได้กลับมาจากการบาดเจ็บพร้อมกับไมเคิล แมคกิลลิคัตตีและเมสัน ไรอันโดยมาเล่นงานออร์ตัน ในรอว์ 23 พฤษภาคม ได้คว้าแชมป์ร่วมกับแมคกิลลิคัตตีโดยชนะเคนและบิ๊กโชว์ ก่อนเสียแชมป์ให้อีแวน บอร์นและโคฟี คิงส์ตัน
ต่อมาได้รับบทเป็นทนายความและที่ปรึกษาของจอห์น ลอรีไนติส ผู้จัดการทั่วไปของรอว์ ในเรสเซิลเมเนีย ครั้งที่ 28ได้เข้าร่วมทีมของลอรีไนติสเอาชนะทีมของทีโอดอร์ ลองในแมตช์แท็กทีม 12 คน ทำให้ลอรีไนติสได้เป็นผู้จัดการทั้งรอว์และสแมคดาวน์ ก่อนจะผันตัวมาเป็นผู้บรรยาย
ฮีธ สเลเตอร์

ฮีธ มิลเลอร์ที่ 3 (Heath Miller III; 15 กรกฎาคม ค.ศ. 1983) นักมวยปล้ำอาชีพชาวอเมริกันที่สังกัดWWEในนาม ฮีธ สเลเตอร์ (Heath Slater)
ประวัติอาชีพ.
เขาเซ็นสัญญากับWWEในปี 2007 และร่วมฝึกกับค่ายพัฒนาทักษะ Florida Championship Wrestling (FCW) ได้เป็นแชมป์FCW Florida Heavyweight Championship, FCW Southern Heavyweight Championship และFCW Florida Tag Team Championship ในปี 2010 ได้เข้าร่วมแข่งขันNXTซีซั่น1 และเปิดตัวในนามกลุ่มเดอะเน็กซัสโดยมีเวด บาร์เร็ตต์เป็นหัวหน้า เขาและจัสติน เกเบรียลได้คว้าแชมป์แท็กทีม WWEจากจอห์น ซีนาและเดวิด โอทังกา สมาชิกของกลุ่มตนเอง ก่อนเสียแชมป์ให้กับซานติโน มาเรลลาและวลาดิเมียร์ คอซลอฟ ในช่วงปลายปี 2010 ซีเอ็ม พังก์ได้มาเป็นหัวหน้ากลุ่มเดอะนิวเน็กซัสคนใหม่ และได้ให้สเลเตอร์และเกเบรียลเอาดาบเคนโด้ฟาดกันเอง ทำให้ทั้งคู่ไม่พอใจและออกจากกลุ่ม จากนั้นทั้งคู่ได้ไปเข้าร่วมกลุ่มเดอะคอร์ของบาร์เร็ตต์
ในอิลิมิเนชั่น แชมเบอร์ (2011) สเลเตอร์และเกเบรียลคว้าแชมป์แท็กทีมกลับมาได้ ก่อนเสียแชมป์ให้กับจอห์น ซีนาและเดอะมิซ แต่ในวันเดี่ยวกันนั้นเองก็ได้แชมป์กลับมาเนื่องจากบาร์เร็ตต์เรียกกลับมาเนื่องจากสามารถรีแมตช์ได้ ในเรสเซิลเมเนีย ครั้งที่ 27กลุ่มเดอะคอร์ได้เจอกับบิ๊กโชว์, เคน, ซานติโน มาเรลลา และโคฟี คิงส์ตัน แบบแท็กทีม 8 คน สุดท้ายเป็นทีมของบิ๊กโชว์ที่ชนะไปในเวลาสั้นๆ ต่อมาก็เสียแชมป์แท็กทีมให้กับบิ๊กโชว์และเคน หลังจากนั้นเดอะคอร์เริ่มมีปัญหากัน และได้แตกทีมกันในวันที่ 10 มิถุนายน
ในรอว์ ตอนที่ 1000 สเลเตอร์ออกมาประกาศท้าตำนานคนไหนก็ได้ ออกมาเจอกันแบบไม่มีกฎกติกา ลิตาออกมาพร้อมกับบอดี้การ์ดคือทีม APA (แบรดชอว์ & ฟารุก) สเลเตอร์เห็นท่าไม่ดีเลยวิ่งหนี แต่บรรดาตำนานพากันออกมาขวางไว้แล้วและลากสเลเตอร์เหวี่ยงขึ้นเวทีไปให้ APA ใส่ท่าไม้ตาย ต่อด้วยท่าไม้ตายของลิตาจนแพ้ หลังแมตช์บรรดาตำนานพากันมารุมล้อมสเลเตอร์แล้วให้ฟารุกพูดว่า DAMN ต่อมาสเลเตอร์ได้ตั้งกลุ่มทรีเอ็มบีพร้อมกับจินเดอร์ มาฮาลและดรูว์ แม็กอินไทร์ จนกระทั่งมาฮาลกับดรูว์ถูกไล่ออกในปี 2014 จึงต้องยุบทีม ในปี 2016 สเลเตอร์ได้ก่อตั้งกลุ่ม The Social Outcasts ต่อมาได้มีการดราฟท์ตัวแยกสังกัดส่งผลให้ต้องแยกกลุ่มแต่ทว่าตัวเองกลับไม่ได้ถูกดราฟท์ทำให้ไม่มีสังกัด
ในแบ็กแลช (2016)สเลเตอร์ได้คว้าแชมป์สแมคดาวน์แท็กทีม WWEร่วมกับไรโนโดยชนะดิอูโซส์ในทัวร์นาเมนต์หาแชมป์คู่แรก และทำให้สเลเตอร์ได้รับสัญญาจากการเป็นนักมวยปล้ำสังกัดสแมคดาวน์ ในเสียแชมป์ให้กับแรนดี ออร์ตันและเบรย์ ไวแอ็ตต์ ในเดือนเมษายน 2017 สเลเตอร์กับไรโนได้ย้ายมาสังกัดรอว์แต่ก็ไม่มีบทบาทเด่นอะไร ก่อนจะแยกกับไรโนหลังจากที่ไรโนหมดสัญญากับ WWE ในปี 2020 สเลเตอร์ได้ออกจาก WWE
วงศ์ปลาใบไม้อเมริกาใต้

วงศ์ปลาใบไม้อเมริกาใต้  เป็นวงศ์ปลากระดูกแข็งในอันดับปลากะพง (Perciformes) ใช้ชื่อวงศ์ว่า Polycentridae
ลักษณะ.
เป็นปลาขนาดเล็กที่อาศัยอยู่ในน้ำจืดในทวีปอเมริกาใต้ มีรูปร่างโดยรวมคือ มีส่วนหัวใหญ่ มีขนาดโดยเฉลี่ยประมาณ 6-8 เซนติเมตร มีเพียงแค่ 2 สกุล คือ "Monocirrhus" และ "Polycentrus" และ 3 ชนิดเท่านั้น 
มีครีบหลังที่แบ่งออกเป็น 2 ตอน ตอนแรกแข็งและตอนหลังอ่อนนุ่ม มีทั้งหมด 16-18 ก้าน, ครีบอก 7-13 ก้าน, ครีบก้น 12-13 ก้าน มีสีสันที่ปรับตัวให้เข้ากับสภาพแวดล้อมได้เป็นอย่างดี เป็นปลาที่ชอบอยู่นิ่ง ๆ เพื่อรอจับเหยื่อ ซึ่งได้แก่ ปลาขนาดเล็กและกุ้งขนาดเล็ก มักอาศัยอยู่ในน้ำที่มีความเป็นกรดเล็กน้อย (5-6 pH) เช่น น้ำป่าพรุ
การจำแนก.
หมายเหตุ ในสกุล "Polycentrus" นั้นเดิมเคยถูกจัดอยู่ในวงศ์ปลาหมอช้างเหยียบ (Nandidae) ที่พบในภูมิภาคเอเชียตะวันออกเฉียงใต้ และมีจำนวนสมาชิกในวงศ์มากกว่า
คามิลลา เบล

คามิลล่า เบล  เกิดเมื่อวันที่ 2 ตุลาคม ค.ศ. 1986 เป็นนักแสดงชาวอเมริกัน เธอมีผลงานการแสดงภาพยนตร์อาทิเช่น "", "When a Stranger Calls", "10,000 BC", "The Quiet", และ "Push"
สุรินทร์ ปาลาเร่

พลตำรวจตรี สุรินทร์ ปาลาเร่ #เปลี่ยนทาง (เกิด 19 พฤศจิกายน พ.ศ. 2490) ปัจจุบันดำรงตำแหน่งรองหัวหน้าพรรคประชาธิปัตย์ เป็นสมาชิกสภาผู้แทนราษฎรจังหวัดสงขลา กรรมการกลางอิสลามแห่งประเทศไทย และเลขาธิการคณะกรรมการกลางอิสลามแห่งประเทศไทย อดีตผู้บังคับการตรวจคนเข้าเมือง 6 อดีตสมาชิกวุฒิสภาจังหวัดสงขลา และอดีตกรรมการบริหารพรรคเพื่อแผ่นดิน
ประวัติ.
สุรินทร์ เกิดวันที่ 19 พฤศจิกายน พ.ศ. 2490 ที่อำเภอเทพา จังหวัดสงขลา เป็นบุตรนายดารุ๊ฟ กับ นางมารีย๊ะ ปาลาเร่ ด้านครอบครัวสมรสกับนางจรีพร ปาลาเร่ มีบุตร-ธิดา 3 คน
สำเร็จการศึกษาระดับปริญญาตรีจากมหาวิทยาลัยราชภัฏยะลา และปริญญาโทจากสถาบันบัณฑิตพัฒนบริหารศาสตร์ (นิด้า)
การทำงาน.
สุรินทร์ เป็นอดีตข้าราชการตำรวจตรวจคนเข้าเมือง เคยลงสมัครรับเลือกตั้งเป็นสมาชิกวุฒิสภาจังหวัดสงขลา ในปี พ.ศ. 2549 และได้รับเลือกตั้งเป็นอันดับหนึ่งของจังหวัด จากนั้นก็ได้พ้นจากตำแหน่งหลังจากมีการรัฐประหารโดยคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข (คปค.) จากนั้นจึงเข้าร่วมกับนายแพทย์แวมาฮาดี แวดาโอะ จัดตั้งกลุ่มสัจานุภาพ และเข้าสังกัดพรรคเพื่อแผ่นดิน ในการเลือกตั้ง พ.ศ. 2550 แต่ในการเลือกตั้งครั้งนี้ พลตำรวจตรีสุรินทร์ไม่ได้รับการเลือกตั้ง จึงกลับเข้ารับราชการต่อโดยเกษียณอายุราชการในเวลาต่อมา
สุรินทร์มีความสนิทกับอาศิส พิทักษ์คุมพล อดีตจุฬาราชมนตรี ตั้งแต่เมื่อครั้งที่อาศิสยังเป็นประธานกรรมการอิสลามประจำจังหวัดสงขลา เมื่อได้รับเลือกเป็นจุฬาราชมนตรี จึงเสนอชื่อให้ สุรินทร์ เพื่อโปรดเกล้าฯแต่งตั้งเป็นกรรมการกลางอิสลามแห่งประเทศไทยในสัดส่วนของจุฬาราชมนตรี โดยในเวลานั้นพิเชษฐ สถิรชวาล เลขาธิการคณะกรรมการกลางอสลามแห่งประเทศไทยในขณะนั้นได้เคลื่อนไหวทางการเมืองกดดันรัฐบาลในการแต่งตั้งข้าราชการตำรวจ ซึ่งเป็นที่ทราบกันดีว่านายพิเชษฐเป็นคนสนิท ทักษิณ ชินวัตร และพิเชษฐเองก็เป็นแกนนำพรรคเพื่อไทยด้วย ดังนั้นคณะกรรมการกลางอิสลามแห่งประเทศไทยจึงมีมติให้ยกเลิกโครงสร้างเดิมในสมัยสวาสดิ์ สุมาลยศักดิ์ อดีตจุฬาราชมนตรีและประธานกรรมการกลางอิสลามแห่งประเทศไทย ทำให้พิเชษฐพ้นจากตำแหน่ง จากนั้นคณะกรรมการจึงเลือกสุรินทร์ดำรงตำแหน่งแทน นอกจากนี้แล้วสุรินทร์ ยังเป็นเลขานุการจุฬาราชมนตรีอีกด้วย
ในการเลือกตั้ง พ.ศ. 2554 สุรินทร์ ได้ลงสมัครรับเลือกตั้งที่จังหวัดสงขลาอีกครั้ง โดยสมัครในนามพรรคประชาธิปัตย์ แข่งขันกับอัศวิน สุวิทย์ ผู้สมัครจากพรรคเพื่อไทย ซึ่งเป็นน้องชายนายนาราชา สุวิทย์ อดีต สส.ของพรรคประชาธิปัตย์ ที่ทางพรรคมิได้พิจารณาส่งลงสมัครในครั้งนี้ จึงได้ย้ายออกจากพรรคประชาธิปัตย์ทั้งครอบครัวไปสมัครในนามพรรคเพื่อไทย ผลการเลือกตั้ง พล.ต.ต.สุรินทร์ได้รับเลือกตั้งไปในที่สุด
สมาชิกสภาผู้แทนราษฎร.
พลตำรวจตรี สุรินทร์ ปาลาเร่ ได้รับเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
โครี มอนทีท

โครี อัลลัน มอนทีธ (11 พฤษภาคม พ.ศ. 2525 – 13 กรกฎาคม พ.ศ. 2556) เป็นนักแสดงและนักดนตรีชาวแคนาดา เป็นที่รู้จักในบทบาท ฟินน์ ฮัดสัน ในซีรีส์ทางช่องฟอกซ์ เรื่อง "Glee"
การเสียชีวิตของโครี.
13 กรกฎาคม ค.ศ. 2013 พบศพเขาในห้องของเขาที่เดอะแฟร์มอนต์แปซิฟิกริม โรงแรมใน แวนคูเวอร์ รัฐบริติชโคลัมเบีย เขาได้กำหนดให้เช็คเอาต์ออกจากโรงแรมวันที่ 13 กรกฎาคม แต่ไม่ได้ทำ พนักงานโรงแรมพบศพในห้องเขา
สำนักข่าวต่างประเทศรายงานเมื่อวันที่ 17 ก.ค. ว่า ผลการชันสูตรระบุ โครี มอนทีธ นักแสดงหนุ่มชาวแคนาดา วัย 31 ปี ในละครซีรี่ส์ 'กลี' (Glee) ออกอากาศทางช่องเคเบิลทีวี 'ฟ็อกซ์' ของสหรัฐฯ ซึ่งถูกพบเป็นศพที่ห้องของเขาในโรงแรมในเมืองแวนคูเวอร์ เสียชีวิตเนื่องจากจากเสพเฮโรอีนและแอลกอฮอล์เกินขนาด
ปลาใบไม้อเมริกาใต้

ปลาใบไม้อเมริกาใต้ หรือ ปลาใบไม้อเมซอน  ปลาน้ำจืดชนิดหนึ่ง มีชื่อวิทยาศาสตร์ว่า "Monocirrhus polyacanthus" ในวงศ์ปลาใบไม้อเมริกาใต้ (Polycentridae) จัดเป็นปลาเพียงชนิดเดียวกันที่อยู่ในสกุล "Monocirrhus"
ปลาใบไม้อเมริกาใต้ เป็นปลาที่เป็นที่รู้จักเป็นอย่างดีว่าสามารถพรางตัวให้กับสภาพแวดล้อมที่อยู่อาศัยได้อย่างดีเยี่ยม โดยมีรูปร่างเหมือนใบไม้ที่มีทั้งก้านและแขนงจริง ๆ ด้วยว่าที่ปลายปากมีติ่งเล็ก ๆ อยู่ด้วย มีถิ่นที่อยู่ในแม่น้ำสาขาของแม่น้ำอเมซอนในทวีปอเมริกาใต้
เป็นที่รู้จักครั้งในปี ค.ศ. 1840 จากการบรรยายของ โจฮานน์ จาคอบ เฮกเคล นักชีววิทยาชาวออสเตรีย โดยได้บรรยายลักษณะทางกายภาพเกี่ยวกับปลาชนิดนี้ไว้ว่า มีสีเหลืองหรือสีแดง ส่วนหัวมีรูปทรงแบนข้าง ตอนปลายแหลม ด้านหน้ามีสัณฐานเว้า ตามีขนาดเล็ก ปากใหญ่ ก้านครีบอกทุกก้านสั้น ปรากฏแถบเล็กสีน้ำตาล 3 แถบ เริ่มต้นจากตา แถบนึงลงข้างล่าง อีก 2 แถบแตกไปทางด้านหลัง ปรากฏแถบหนากลางลำตัว และปรากฏแถบที่ตอนล่างของครีบหาง 
ก้านครีบอกเป็นก้านครีบอ่อนที่แตกแขนง 20 ก้านครีบ ครีบท้องประกอบด้วยก้านครีบแข็ง 1 ก้านครีบต่อด้วยก้านครีบอ่อนที่แตกแขนง 4 ก้านครีบ ครีบหลังประกอบด้วยก้านครีบแข็ง 17 ก้านครีบต่อด้วยก้านครีบอ่อนที่แตกแขนง 12 ก้านครีบ ก้านครีบก้นประกอบก้วยก้านครีบแข็ง 13 ก้านครีบต่อด้วยก้านครีบอ่อนที่แตกแขนง 12 ก้านครีบ และเป็นปลาที่ไม่มีเส้นข้างลำตัว
จากนั้นในปี ค.ศ. 1921 คาร์ล เอช.อีเกนแมนน์ และ วิลเลียม เรย์ อัลเลน ได้สำรวจป่าดิบชื้นในอเมริกาใต้ ได้เก็บตัวอย่างที่มีชีวิตของปลาชนิดนี้ไว้ 3 ตัว โดยพบเห็นครั้งแรกด้วยความเข้าใจผิดคิดว่าเป็นใบไม้ที่ลอยน้ำจริง ๆ 
ปลาใบไม้อเมริกาใต้ มีพฤติกรรมมักลอยตัวอยู่นิ่ง ๆ บริเวณผิวน้ำหรือบริเวณตอนบนของผิวน้ำ เพื่อรอดักอาหาร ได้แก่ ลูกปลาหรือกุ้งขนาดเล็ก มักจะอยู่รวมกันเป็นฝูง และอาศัยอยู่ในสภาพน้ำที่มีความเป็นกรด (ประมาณ 5-6 pH) 
ขนาดเมื่อโตเต็มที่ประมาณ 8 เซนติเมตร ปลาตัวเมียวางไข่ประมาณ 300 ฟอง และไข่จะฟักเป็นตัวในเวลาประมาณ 3 วัน โดยที่ปลาตัวเมียจะมีขนาดใหญ่กว่าปลาตัวผู้ 
ปัจจุบันนิยมเลี้ยงเป็นปลาสวยงามด้วยความแปลกและมีเอกลักษณ์เฉพาะตัว
วิลเลียม แชตเนอร์

วิลเลียม แชตเนอร์  เกิดเมื่อวันที่ 22 มีนาคม ค.ศ. 1931 รัฐควิเบก ประเทศแคนาดา เป็นนักแสดง ศิลปินเพลง และนักเขียน มีชื่อเสียงจากการเป็นสัญลักษณ์ทางวัฒนธรรมในบทบาท เจมส์ ที. เคิร์ก กัปตันแห่งยานยูเอสเอส เอ็นเตอร์ไพรส์ ในซีรีส์ทางโทรทัศน์แนวนวนิยายวิทยาศาสตร์เรื่อง ' ตั้งแต่ปี ค.ศ. 1966 ถึง 1969, เรื่อง ' และภาพยนตร์ภาคต่อของ "Star Trek" จำนวน 7 ภาค เขายังเขยีนหนังสือหลายเล่มที่เกี่ยวกับการได้รับบทบาทเป็นกัปตันเคิร์ก และการเป็นส่วนหนึ่งของทีมเรื่อง "Star Trek" และได้ร่วมเขียนนวนิยายในจักรวาลของสตาร์เทร็กหลายเล่ม เขายังเขียนหนังสือชุดแนวนวนิยายวิทยาศาสตร์เรื่อง "TekWar" ซึ่งต่อมาถูกดัดแปลงเป็นรายการโทรทัศน์ 
ส่วนบทบาทอื่น แชตเนอร์ได้รับเป็นตำรวจในเรื่อง "T. J. Hooker" จากปี ค.ศ. 1982 ถึง 1986 เขายังทำงานเป็นนักดนตรี นักประพันธ์ โปรดิวเซอร์ ผู้กำกับ และคนดังนักขายของ และตั้งแต่ปี ค.ศ. 2004 ถึง 2008 เขาแสดงในบทเดนนี เครน ในซีรีส์ทางโทรทัศน์แนวดราม่า เรื่อง "The Practice" และส่วนต่อยอด "Boston Legal" ซึ่งทำให้เขาได้รับรางวัลเอมมี่ และรางวัลลูกโลกทองคำ
เอ็ดวิน เดรก

เอ็ดวิน ลอเรนไทน์ เดรก (29 มีนาคม ค.ศ. 1819 - 9 พฤศจิกายน ค.ศ. 1890) หรือเป็นที่รู้จักในนาม ผู้พันเดรก (Colonel Drake) เป็นนักขุดเจาะน้ำมันชาวอเมริกัน มีชื่อเสียงในฐานะที่เป็นบุคคลแรกที่ประสบความสำเร็จในการเจาะน้ำมันในสหรัฐอเมริกา และเป็นคนแรกๆ ที่พัฒนาเทคนิคใหม่ในการเจาะ
เดรกเป็นชาวเมืองกรีนวิลล์ รัฐนิวยอร์ก ออกจากบ้านไปทำงานกับบริษัทรถไฟตั้งแต่อายุ 19 ปี จนกระทั่งในปี ค.ศ. 1858 เดรกและครอบครัวได้ตั้งหลักแหล่งอยู่ที่เมืองไททัสวิลล์ รัฐเพนซิลเวเนีย เขาทำงานให้กับบริษัทน้ำมันชื่อ เซเนคา ออยล์ ซึ่งเข้ามาสร้างหลุมเจาะน้ำมันที่เมืองนั้น
ก่อนหน้านั้นการขุดเจาะน้ำมันด้วยเทคนิคแบบดั้งเดิม จะประสบปัญหาผนังด้านในของหลุมรับแรงดันดินไม่ได้ และพังทลายเมื่อหลุมเจาะมีความลึก 5 เมตร เดรกริเริ่มแก้ปัญหานี้โดยใช้ปลอกเหล็กหล่อความยาว 3 เมตร เชื่อมต่อเป็นท่อ และกดลงในดินจนถึงระดับชั้นหินความลึก 10 เมตร จากนั้นจึงใช้หัวเจาะสอดไปในท่อและฉีดน้ำแรงดันสูงเพื่อเจาะชั้นหิน เทคนิคนี้ได้ผลและทำให้เดรกสามารถเจาะลงไปปได้จนถึงระดับความลึก 21 เมตร และพบน้ำมันดิบเป็นครั้งแรกเมื่อวันที่ 28 สิงหาคม ค.ศ. 1859 
เดรกได้ยื่นขอจดสิทธิบัตรเทคนิคการขุดเจาะน้ำมันแต่ไม่ได้รับอนุมัติ เขาก่อตั้งบริษัทน้ำมันเป็นของตนเอง แต่ไม่ประสบความสำเร็จ บริษัทของเขาล้มละลายเนื่องจากวิกฤตน้ำมันในปี ค.ศ. 1862
นิบิรุ (แก้ความกำกวม)

นิบิรุ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
กองทัพรบนอกประเทศภาคพื้นตะวันออกไกลฝรั่งเศส

กองทัพรบนอกประเทศภาคพื้นตะวันออกไกลฝรั่งเศส (CEFEO) เป็นหน่วยรบนอกประเทศในอาณานิคมของกองทัพสหภาพฝรั่งเศส ซึ่งถูกส่งออกไปปฏิบัติหน้าที่ในอินโดจีนฝรั่งเศสตั้งแต่ ค.ศ. 1945 ระหว่างสงครามมหาสมุทรแปซิฟิก เป็นหน่วยทหารที่มีบทบาทในสงครามโลกครั้งที่สอง สงครามอินโดจีนครั้งที่หนึ่ง จนกระทั่งหน่วยถูกยุบในปี ค.ศ. 1956 เนื่องจากฝรั่งเศสถอนตัวออกจากลาว กัมพูชาและเวียดนาม
ประวัติ.
สงครามมหาสมุทรแปซิฟิก (1945).
CEFEO ได้รับการก่อตั้งขึ้นในปี ค.ศ. 1945 แทนที่กองกำลังรบนอกประเทศฝรั่งเศสภาคพื้นตะวันออกไกล ("Forces Expéditionnaires Françaises d'Extrême-Orient", FEFEO) มีจุดประสงค์เพื่อสนับสนุนนายพลกิลเบ ซาบัตเต ผู้บัญชาการกองพลอาณานิคม "กองกำลังฝรั่งเศสอินโดจีน" ("Forces Françaises d'Indochine") ซึ่งมีฐานปฏิบัติการอยู่ในไซ่ง่อน และกลุ่มต่อต้านของฝรั่งเศสเสรีกลุ่มเล็ก ๆ คอร์ปเลเดอเดอีนเตอเวนซียง ซึ่งได้ต่อสู้กับกลุ่มกองทัพรบนอกประเทศทางใต้ญี่ปุ่น ระหว่างการทัพอินโดจีนฝรั่งเศสที่สอง หลังจากการปลดปล่อยฝรั่งเศสและการล่มสลายของนาซีเยอรมนีในยุโรป ทางการฝรั่งเศสต้องการ "ปลดปล่อย" กองทัพฝ่ายอักษะชุดสุดท้ายที่ยังยึดครองดินแดนในเอเชียตะวันออกเฉียงใต้ ซึ่งรวมไปถึงจักรวรรดิเวียดนาม ซึ่งเพิ่งจะถูกก่อตั้งใหม่เป็นอาณานิคมญี่ปุ่น เมื่อวันที่ 7 มิถุนายน ค.ศ. 1945 เลอแลกได้รับเสนอชื่อเป็นผู้บัญชาการของ CEFEO เมื่อวันที่ 22 มิถุนายน เลอแลกได้ย้ายอำนาจบัญชาการกองพลยานเกราะที่ 2 หน่วยทหารที่มีชื่อเสียงผู้ซึ่งปลดปล่อยกรุงปารีสในเดือนสิงหาคม ค.ศ. 1944 ให้แก่พันเอกดีโอ เลอแลกได้รับอำนาจบัญชาการกองกำลังฝรั่งเศสตะวันออกไกล ("Forces Françaises en Extrême-Orient") เมื่อวันที่ 15 สิงหาคม
สงครามอินโดจีนครั้งที่หนึ่ง (1946–1954).
ในปี ค.ศ. 1946 กลุ่มชาตินิยม และในเวลาต่อมา ขบวนการเคลื่อนไหวกบฏประชาชนคอมมิวนิสต์ได้เคลื่อนไหวต่อต้านการปกครองอาณานิคมในอินโดจีนฝรั่งเศส จากนั้นได้ขยายวงกว้างไปจนถึงราชอาณาจักรลาว ราชอาณาจักรกัมพูชา ตังเกี๋ย (เวียดนามเหนือ) จักรวรรดิอันนัม (เวียดนามกลาง) และโคชินจีน (เวียดนามใต้) รัฐทั้งหมดเป็นรัฐในอารักขายกเว้นโคชินจีนซึ่งเป็นอาณานิคมอันมีไซ่ง่อนเป็นเมืองหลวง ในปี ค.ศ. 1946 รัฐเหล่านี้จะกลายมาเป็นสหรัฐภายในสหภาพฝรั่งเศส และภายในปี ค.ศ. 1949 ตังเกี๋ย อันนัมและสาธารณรัฐโคชินจีนจะถูกรวมเข้าด้วยกันเป็นรัฐเวียดนาม กองกำลังเวียดมินห์ นำโดย โฮจิมินห์ ได้ครอบงำขบวนการเคลื่อนไหวชาตินิยมอื่น ๆ และจัดรูปแบบตนเองเป็นกองทัพปฏิวัติโดยใช้สงครามกองโจร จากนั้นในช่วงคริสต์ทศวรรษ 1950 เนื่องจากได้รับความสนับสนุนอย่างมากจากจีน เวียดมินห์ได้เปลี่ยนมาเป็นสงครามตามแบบแทน ตามการนับเวลาอย่างเป็นทางการ สงครามอินโดจีนครั้งที่หนึ่งเริ่มตั้งแต่วันที่ 20 พฤศจิกายน ค.ศ. 1946 จนกระทั่งวันที่ 20 กรกฎาคม ค.ศ. 1954 ภายหลังการตกลงกันในสนธิสัญญาสันติภาพเจนีวา
การยุบ (1956).
หลังจากการถอนกำลังชุดสุดท้ายของ CEFEO ออกจากเวียดนาม ลาวและกัมพูชาในปี ค.ศ. 1956 กองทัพดังกล่าวได้ถูกยุบโดยนายพลปีแอร์ ฌากโก
เคซูเกะ อิตางากิ

เคซูเกะ อิตางากิ (เกิด 4 เมษายน ค.ศ. 1957) เป็นนักเขียนการ์ตูนมังงะชาวญี่ปุ่นที่เป็นที่รู้จักจากผลงาน "บากิ" (ค.ศ. 1991–1999) กับภาคต่อ 4 เรื่องที่ขายได้มากกว่า 100 ล้านฉบับ ใน ค.ศ. 1996 เขาเริ่มเขียนเรื่อง"จอมซ่าประจัญบาน" ผลงานต้นฉบับของบากุ ยูเมมากูระ เขายังมีส่วนในซีรีส์ "กาโรเด็งบอย"
ก่อนเป็นศิลปินมังงะ เขาเคยปฏิบัติหน้าที่ในสังกัดกองพลทหารอากาศที่ 1 ของกองกำลังป้องกันตนเองภาคพื้นดินญี่ปุ่นเป็นเวลา 5 ปี ในระหว่างที่เขาปฏิบัติหน้าที่ได้ฝึกฝนการชกมวยสมัครเล่น และได้เข้าร่วมการแข่งขันกีฬาแห่งชาติ เขายังเป็นเจ้าของคุณวุฒิด้านการป้องกันตัวแบบโชรินจิเค็มโป ซึ่งเขาได้ร่วมฝึกฝนมาตั้งแต่ช่วงวัยรุ่น
เขาเป็นบิดาของพารุ อิตางากิ ผู้เขียนมังงะ"บีสตาร์"
มหาวิทยาลัยแห่งชาติลาปลาตา

มหาวิทยาลัยแห่งชาติลาปลาตา  เป็นหนึ่งในมหาวิทยาลัยแห่งชาติในเมืองลา ปลาตา ประเทศอาร์เจนตินา ก่อตั้งเมื่อปี ค.ศ. 1897 มีจำนวนนักศึกษามากกว่า 90,000 คน และมีจำนวนบุคลากรมากกว่า 10,000 คน
แบ็กแทร็ก

แบ็กแทร็ก  เป็นระบบปฏิบัติการจำพวกการแจกจ่ายลินุกซ์ในรูปของแผ่นติดตั้ง ซึ่งสนับสนุนการใช้งานด้านนิติวิทยาศาสตร์โปรแกรมที่ใช้ในการศึกษา และเป็น Open Source ของ Linux หรือ Penetration Testing Distribution ของทาง Linux เว็บไซต์หลักคือ backtrack-linux.org สามารถติดตามการอัปเดตและดาวน์โหลดตัวล่าสุดได้ จะมีการอัปเดตเพียงปีละครั้งเท่านั้นหรือการทดสอบการโจมตีระบบและเป็นที่นิยมมากในหมู่นิสิตนักศึกษาเพื่อใช้ในการศึกษาภาควิชาเกี่ยวกับการโจมตีฐานข้อมูล
ปัจจุบันสามารถใช้ลินุกซ์ดิสทริบิวชันที่ชื่อ คาลีลินุกซ์ แทนแบ็กแทร็กได้
สมชาย สุนทรวัฒน์

สมชาย สุนทรวัฒน์ (22 มกราคม พ.ศ. 2482 – 21 เมษายน พ.ศ. 2554) อดีตรัฐมนตรีช่วยว่าการกระทรวงมหาดไทย ในรัฐบาลทักษิณ ชินวัตร อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลชวน หลีกภัย อดีตสมาชิกสภาผู้แทนราษฎรจังหวัดสระบุรี เป็นหนึ่งในผู้ร่วมก่อตั้งพรรคไทยรักไทย
ประวัติ.
สมชาย เกิดเมื่อวันที่ 22 มกราคม พ.ศ. 2482 ที่ตำบลหน้าเมือง อำเภอเมืองปราจีนบุรี จังหวัดปราจีนบุรี เป็นบุตรนายประดิษฐ์ กับนางบุญยืน สุนทรวัฒน์ สมรสกับนางวรรณิภา สุนทรวัฒน์ มีบุตร 3 คน เป็นพี่ชายแสงชัย สุนทรวัฒน์ อดีตผู้อำนวยการองค์การสื่อสารมวลชนแห่งประเทศไทย
สำเร็จการศึกษาระดับปริญญาตรี สาขาบริหารธุรกิจ จากมหาวิทยาลัยแคลิฟอร์เนีย ประเทศสหรัฐอเมริกา เมื่อปี พ.ศ. 2515 ปริญญาตรีบริหารธุรกิจ จากมหาวิทยาลัยราชภัฏเทพสตรี และนิติศาสตรบัณฑิต จากมหาวิทยาลัยศรีปทุม
การทำงาน.
สมชาย เริ่มทำงานการเมืองในปี พ.ศ. 2520 ในตำแหน่งนายกเทศมนตรีตำบลหนองแค จังหวัดสระบุรี และเป็นประธานหอการค้าจังหวัดสระบุรี ในปี พ.ศ. 2527–2530 เป็นนายกสันนิบาตแห่งประเทศไทย ในระหว่างปี พ.ศ. 2528 – 2529
สมชาย เข้าสู่งานการเมืองระดับประเทศโดยการลงสมัครรับเลือกตั้งเป็นสมาชิกสภาผู้แทนราษฎรจังหวัดสระบุรี ในการเลือกตั้ง พ.ศ. 2535 และได้รับการเลือกตั้งเรื่อยมา จนกระทั่งในปี พ.ศ. 2540 สมชาย ได้รับตำแหน่งรัฐมนตรีเป็นครั้งแรก คือ รัฐมนตรีช่วยว่าการกระทรวงเกษตรและสหกรณ์ ต่อมาในปี พ.ศ. 2544 จึงได้เข้าร่วมกิจกรรมทางการเมืองกับ ทักษิณ ชินวัตร โดยร่วมเป็นหนึ่งในผู้ก่อตั้งพรรคไทยรักไทย และเป็นที่ปรึกษานายกรัฐมนตรี ในปีเดียวกัน
จากนั้นในปี พ.ศ. 2547 สมชาย ได้รับการแต่งตั้งเป็นรองหัวหน้าพรรคไทยรักไทย และเป็นรัฐมนตรีช่วยว่าการกระทรวงมหาดไทย ปี พ.ศ. 2548 ต่อมาปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
เสียชีวิต.
สมชาย ถึงแก่กรรมเมื่อวันที่ 21 เมษายน พ.ศ. 2554 เวลาประมาณ 03.00 น. ด้วยโรคมะเร็งตับอ่อน มีพิธีพระราชทานเพลิงศพเมื่อวันที่ 31 กรกฎาคม พ.ศ. 2554 ณ วัดมงคลทีปราราม อำเภอหนองแค จังหวัดสระบุรี
วิทยาลัยทันตแพทยศาสตร์ มหาวิทยาลัยรังสิต

วิทยาลัยทันตแพทยศาสตร์ มหาวิทยาลัยรังสิต ก่อตั้งขึ้นเมื่อเดือน พฤศจิกายน 2547 ได้รับการรับรองหลักสูตรทันตแพทยศาสตรบัณฑิตเมื่อ วันที่ 24 มีนาคม 2549 โดยสำนักงานคณะกรรมการการอุดมศึกษา มีการรับนักศึกษาเข้าครั้งแรกในภาคเรียนที่ 1 ปีการศึกษา 2548 วิทยาลัยทันตแพทยศาสตร์ มหาวิทยาลัยรังสิต เป็นคณะทันตแพทยศาสตร์เอกชนแห่งแรกของประเทศไทย
มหาวิทยาลัยโคโลญ

มหาวิทยาลัยโคโลญ  เป็นมหาวิทยาลัยเก่าแก่แห่งหนึ่งของยุโรป และเป็นมหาวิทยาลัยขนาดใหญ่แห่งหนึ่งในเยอรมนี ตั้งอยู่ที่เมืองโคโลญ ประเทศเยอรมนี ก่อตั้งในปี ค.ศ. 1388 ก่อนจะปิดตัวลงในปี ค.ศ. 1798 และเปิดทำการอีกครั้งเมื่อ ค.ศ. 1919
ปลาบู่หมาจู

ปลาบู่หมาจู หรือ ปลาหมาจู  เป็นสกุลของปลากระดูกแข็งในสกุล "Brachygobius" (/บรา-ชี่-โก-บิ-อัส/) ในวงศ์ปลาบู่ (Gobiidae) 
มีลักษณะโดยรวม เป็นปลาที่มีขนาดเล็กมาก กล่าวคือ มีขนาดโดยเฉลี่ยราว 4-5 เซนติเมตร มีลำตัวเป็นทรงกระบอกคล้ายไม้เบสบอล หัวโต ตาโต ปากกว้าง มีอวัยวะพิเศษคือ มีครีบหนามอยู่ด้านหน้าครีบหลัง และมีการพัฒนาครีบหน้าไปเป็นอวัยวะที่มีรูปร่างคล้ายถ้วย ใช้สำหรับยึดเกาะกับวัตถุต่าง ๆ ใต้น้ำได้เป็นอย่างดี ไม่มีเส้นข้างลำตัว 
มีสีสันลำตัวเป็นสีเหลืองสลับดำหรือน้ำตาลเข้ม ครีบทุกครีบใสโปร่งแสง มีนิสัยชอบอยู่เป็นฝูง เป็นปลารักสงบ แต่ทว่ามีความก้าวร้าวกันในฝูงพอสมควร โดยจะหวงอาณาเขตตัวเองต่อเฉพาะปลาบู่ด้วยกัน กินอาหารจำพวก สัตว์น้ำขนาดเล็ก ปลาตัวผู้มีสีสันที่สดใสกว่า ส่วนตัวเมียจะมีขนาดลำตัวใหญ่กว่า วางไข่ประมาณ 150-200 ฟอง ภายในวัตถุต่าง ๆ ในน้ำ เช่น ขอนไม้, เปลือกหอย, หิน ไข่ใช้เวลาฟักเป็นตัวประมาณ 4-5 วัน โดยที่ปลาตัวผู้จะเป็นผู้ดูแล
พบกระจายพันธุ์ในภูมิภาคเอเชียใต้และเอเชียตะวันออกเฉียงใต้ พบทั้งน้ำจืดและน้ำกร่อย พบได้ในแม้กระทั่งร่องน้ำในสวนผลไม้ที่มีน้ำกร่อยไหลเข้ามาและแม่น้ำขนาดใหญ่ อย่าง แม่น้ำโขง 
มีทั้งหมด 9 ชนิด (บางข้อมูลแบ่งเป็น 8 ชนิด) พบในประเทศไทยราว 5 ชนิด เป็นปลาขนาดเล็กที่มีความสวยงามน่ารักจำพวกหนึ่ง จึงนิยมนำมาเลี้ยงกันเป็นปลาสวยงาม
ปลาบู่หมาจูแม่น้ำโขง

ปลาบู่หมาจูแม่น้ำโขง หรือ ปลาบู่แคระครีบแดง  เป็นปลาน้ำจืดชนิดหนึ่ง มีชื่อวิทยาศาสตร์ว่า "Brachygobius mekongensis" อยู่ในวงศ์ปลาบู่ (Gobiidae) สกุลปลาบู่หมาจู เป็นปลาที่มีขนาดเล็ก มีความยาวเพียง 1-2 เซนติเมตร เท่านั้น มีลักษณะลำตัวสั้น หัวกลมมน ปากเล็ก ตาโต เกล็ดเล็ก ลำตัวสีน้ำตาลอ่อนใส มีลายพาดยาวถึงโคนครีบหางประมาณ 4-5 แถบ ครีบใส ครีบหลังอันแรกมีสีคล้ำที่ขอบหน้า โคนครีบหลังและครีบหางมีสีแดงเรื่อ ๆ 
กินอาหารจำพวกแพลงก์ตอนสัตว์เป็นอาหาร วางไข่โดยที่ตัวผู้เป็นผู้ดูแล
เป็นปลาที่พบได้เฉพาะลุ่มแม่น้ำโขงทางภาคอีสานของไทยเท่านั้น โดยอาศัยอยู่ตามแหล่งน้ำนิ่งที่มีคุณภาพน้ำดีมีพืชน้ำหนาแน่น
ปลาบู่หมาจูแม่น้ำโขงถือเป็นปลาเฉพาะถิ่น เพิ่งค้นพบในปี พ.ศ. 2543 นี่เองตามรายงานของกองทุนสัตว์ป่าโลก สำนักงานประเทศไทย พร้อมกับปลาน้ำจืดชนิดใหม่ ๆ ของโลกอีกหลายชนิด